title: Lillix

text: Lillixin alkuperäiset jäsenet olivat laulaja-kitaristi Tasha-Ray Evin, kosketinsoittaja Lacey-Lee Evin, basisti Louise Burns ja rumpali Sierra Hills. Hills lähti vuonna 2002; hänet korvasi Kim Urhahn ja sittemmin Alicia Warrington. Burnsin ja Warringtonin lähdettyä Evinin sisarukset ilmoittivat loppuvuodesta 2006 yhtyeen olevan tilapäisesti tauolla. Vuonna 2007 uusiksi jäseniksi otettiin Scott Thompson ja Eric Hoodicoff, joiden kanssa Evinit työskentelevät yhä yhtyenimellä Lillix.


title: Lillix

text: Lillixin debyyttialbumi "Falling Uphill" julkaistiin Kanadassa ja Yhdysvalloissa 27. toukokuuta 2003 sekä Japanissa 27. elokuuta. Albumilta julkaistiin singlet "It's About Time", "Tomorrow" ja "What I Like About You", joka oli cover The Romanticsin samannimisestä laulusta. Lillixin versio sisältyy "Perjantai on pahin" -elokuvan ("Freaky Friday", 2003) soundtrackille ja "13 ja risat" -komediaan ("13 Going on 30") sekä teemana sarjaan "Sisko ja sen sisko".


title: Lillix

text: Lillix oli vuonna 2004 ehdolla Juno-palkinnon saajaksi kahdessa eri kategoriassa. Yhtyeen tunnetuin rumpali Alicia Warrington sai paikan yhtyeessä lokakuussa 2005, ja seuraavan vuoden elokuussa ilmestyi albumi "Inside the Hollow". Tämä toinen albumi on toistaiseksi myös yhtyeen viimeisin. Japanissa se nousi listojen 48. sijalle.


title: Luettelo Brasilian lentoasemista

text: Luettelo Brasilian lentoasemista, sijainnin mukaan järjestettynä.


title: Tuomo Karila

text: Tuomo Arto Mikael Karila (s. 7. huhtikuuta 1968 Helsinki) on suomalainen lääkäri ja entinen kreikkalais-roomalaisen tyylin painija.


title: Tuomo Karila

text: Karila ylsi urallaan kolme kertaa arvokisamitaleille. Tampereen MM-kisoissa 1994 hän eteni loppuotteluun ja taisteli jatkoajalle saakka Saksan Thomas Zanderia vastaan mutta hävisi lopulta suorituspistein 3–0. EM-kisoissa Karila nappasi hopeaa Poznańissa 1990 ja Aschaffenburgissa 1991. Kotimaassa Vantaan Sampoa edustanut painija voitti Suomen mestaruuden kreikkalais-roomalaisella tyylillä kuudesti ja vapaapainissa kahdesti. Myöhemmin Karila on toiminut arvokisoissa Suomen painijoukkueen johtajana ja lääkärinä.


title: Tuomo Karila

text: Vuonna 1994 Karila oli kymmenes Suomen Vuoden urheilija -äänestyksessä.


title: Tuomo Karila

text: Karila on väitellyt lääketieteen tohtoriksi vuonna 2003. Väitöskirjan aiheena oli ”Anabolisten steroidien väärinkäytön aiheuttamat terveyshaitat”.


title: Tuomo Karila

text: Kesäkuussa 2009 Helsingin hovioikeus katsoi Karilan syyllistyneen kuolemantuottamukseen ja tuottamukselliseen virkavelvollisuuden rikkomiseen hänen päästettyään potilaan kotiin ja tämän löydyttyä kuolleena myöhemmin. Oikeus totesi ratkaisussaan syyllisyyden olleen kuitenkin väärinkäsitys, sillä Karila oli opiskelija ja tämä tapahtunut oli hänen esimiehensä virhe. Hovioikeuden päätöksen jälkeen Karila perheineen päätti jättää Suomen taakseen ja siirtyä harjoittamaan lääkärin ammattia Uuteen Seelantiin. Perhe palasi Suomeen 2011 mutta 2016 Karila tarttui vielä toiseen työtarjoukseen Uudessa Seelannissa.


title: Tuomo Karila

text: Vuodenvaihteessa 2017-2018 Karila vastaanottaa Painiliiton puheenjohtajuuden Jukka Rauhalalta.


title: Cruijff-käännös

text: Cruijff-käännös on hollantilaisen 1970-luvun jalkapalloilijan Johan Cruijffin mukaan nimetty yksi jalkapallomaailman kuuluisimmista harhautuksista.


title: Cruijff-käännös

text: Harhautuksessa Cruijff oli ensin potkaisevinaan palloa, mutta sen sijaan astuikin pallon yli ja siirsi pallon taaksepäin. Sitten Cruijff kääntyi 180 astetta ympäri ja jatkoi matkaansa puolustajan ohi.


title: MD.45

text: MD.45 oli yhdysvaltalainen metalliyhtye ja sivuprojekti, jonka perustivat yhdessä Megadethin laulaja-kitaristi Dave Mustaine, Fearin laulaja-kitaristi Lee Ving, Electric Love Hogsin basisti Kelly LeMieux sekä entinen Suicidal Tendenciesin rumpali Jimmy DeGrasso. Yhtyeen ainoa julkaisu on vuonna 1996 ilmestynyt albumi "The Craving", josta julkaistiin vuonna 2004 uusintapainos. Vuoden 2004 painoksessa alkuperäisen laulajan Lee Vingin sijaan kitaristi Dave Mustaine laulaa kaikki kappaleet.


title: MD.45

text: Yhtyeen nimen alkuperä juontuu Dave Mustainen nimen alkukirjaimista (M ja D), kun taas luku 45 on roomalaisissa numeroissa VL, viitaten Vingin nimeen.


title: Aimo Mäenpää

text: Aimo Matias Mäenpää (s. 30. tammikuuta 1937 Isokyrö) on entinen suomalainen painija. Hän ylsi kerran EM-hopealle ja voitti runsaan vuosikymmenen aikana 20 Suomen mestaruutta keskiraskaassa ja raskaassa sarjassa.


title: Aimo Mäenpää

text: Mäenpää pääsi olympiaedustajaksi Tokioon 1964 ja aloitti painimisensa kreikkalais-roomalaisen tyylin 97 kilon sarjassa lupaavasti kahdella voitolla, mutta loukkaantumisen vuoksi hän ei päässyt enää kolmatta kertaa matolle. Münchenin olympiakisoissa 1972 hän osallistui 100-kiloisten sarjaan, mutta menestystä ei sieltäkään irronnut. Arvokisamitalistiksi Mäenpää ylsi Modenan EM-kisoissa 1969, joita itäblokin maat boikotoivat, koska järjestäjät eivät suostuneet vetämään Itä-Saksan lippua salkoon. Noissa kisoissa Mäenpää paini hopeaa. Jo Toledon MM-kisoissa 1966 suomalainen taisteli mitalista mutta joutui tyytymään neljänteen sijaan. Suomen mestaruuksia Oulun Pyrintöä ja Jyväskylän Poliisiurheilijoita edustanut Mäenpää saavutti kreikkalais-roomalaisessa painissa yksitoista ja vapaapainissa yhdeksän. Poliisien Euroopan mestariksi hän paini viidesti.


title: Anders Thomas Jensen

text: Anders Thomas Jensen (s. 6. huhtikuuta 1972 Frederiksværk) on tanskalainen elokuvakäsikirjoittaja ja -ohjaaja.


title: Anders Thomas Jensen

text: Jensen tunnetaan erityisesti kirjoittamistaan mustista rikoskomedioista, kuten "Kiinassa syödään koiria" (1999), "Vanhat miehet uusissa autoissa" (2002), "Rembrandt" (2002) ja "Vilkkuvat valot" (2000), jonka hän on myös ohjannut. Tämän lisäksi hän on ollut käsikirjoittamassa muun muassa Søren Kragh-Jacobsenin ohjaamia Dogma-elokuvia "Mifune" (1999) ja "Skagerrak" (2002) ja Susanne Bierin elokuvaa "Rakastan sinua ikuisesti" (2002). Hän oli toisena käsikirjoittajana Bierin elokuvassa "Häiden jälkeen" (2006), joka sai Oscar-ehdokkuuden.


title: Anders Thomas Jensen

text: Jensenin omia ohjaustöitä ovat muun muassa "Vihreät teurastajat" (2003) ja "Aataminomenat" (2005). Lyhytelokuvallaan "Vaali-ilta" (1998) Jensen voitti parhaan lyhytelokuvan Oscar-palkinnon.


title: Dorsten

text: Dorsten on kaupunki Saksan Nordrhein-Westfalenin osavaltiossa. Se sijaitsee Lippe-joen ja Weseln-Datteln-kanavan varrella, Ruhrin alueen pohjoislaidalla.


title: Dorsten

text: Vuoden 2011 väestönlaskennassa siellä oli 78 860 asukasta,


title: Dorsten

text: Dorsten sai kaupunginoikeudet vuonna 1251 Kölnin arkkipiispoilta. Kaupunginmuuri rakennettiin 1300-luvulla. Vuonna 1802 kaupunki siirtyi Arenbergin ruhtinaalle, joka piti sitä Preussin vasallina vuodesta 1816. Kaupunki teollistui sen jälkeen kun sinne avattin rautatie vuonna 1899 ja hiilikaivos vuonna 1901. Muun Ruhrin alueen tavoin se kärsi pahoin toisen maailmansodan pommituksista.


title: Dorsten

text: Sen suurimpiin nähtävyyksiin lukeutuu Lembeckin linna ja Westfalenin juutalaismuseo.


title: Caj Malmberg

text: Caj Johannes Malmberg (s. 24. tammikuuta 1948 Helsinki) on entinen suomalainen painija. Parhaimmillaan hän nousi EM-pronssille kreikkalais-roomalaisessa painissa.


title: Caj Malmberg

text: Malmberg oli mukana Méxicon olympiakisoissa 1968 ja paini siellä 97 kilon sarjassa kuudenneksi. MM-kisoissa hän sijoittui parhaimmillaan seitsemänneksi. Uransa ainoaan arvokisamitaliin hän ylsi Helsingin EM-kisoissa 1973, jossa hän paini 90 kilon sarjassa pronssia. Suomen mestaruuksia Viipurin Voimailijain mies keräsi kuusi kappaletta.


title: Richard Scarryn touhukas maailma

text: Richard Scarryn touhukas maailma () on Richard Scarryn samannimiseen kirjasarjaan perustuva animaatiosarja, jota on esitetty monessa maassa. Suomessa sarjaa esitti useaan otteeseen Yle TV2, ensimmäisen kerran vuosina 1996–1999 ja viimeisin uusinta oli kesältä 2007. Sittemmin sarjaa on esitetty C More Juniorilla useaan otteeseen. Sarja kertoo "Touhula"-nimisestä kaupungista, jonka asukkaat joutuvat erilaisiin seikkailuihin.Useat näyttelijät esittävät myös paljon muita rooleja.


title: Edmundo

text: Edmundo Alves de Souza Neto (s. 2. huhtikuuta 1971 Niterói) on brasilialainen jalkapalloilija. Hänen pelipaikkansa on hyökkääjä ja pelinumero 7. Hän on pelannut maajoukkuessa 36 ottelua ja tehnyt niissä 12 maalia.MaajoukkueSeurat


title: Loudenvielle

text: Loudenvielle on kunta Hautes-Pyrénéesin departementissa Lounais-Ranskassa.


title: Loudenvielle

text: Kuntaan liitettiin 1. tammikuuta 2016 "Armenteule"n kunta.


title: Loudenvielle

text: Kunta sijaitsee Louronlaaksossa ja se on suosittu matkailukohde. Sieltä löytyy muun muassa kylpylä, sekä vesipuisto. Loudenvielle on myös lähimpänä Val Louronin hiihtokeskuksia.


title: Loudenvielle

text: Loudenviellen vierestä alkaa Col de Peyresourden nousu ja kaupunkiin on päättynyt Ranskan ympäriajon etappi kolme kertaa (1997, 2003 ja 2007).


title: Valkotakit

text: Valkotakit on vuonna 1969 perustettu kamariorkesteri. Sen jäsenistö koostuu pääasiassa Helsingin yliopiston lääketieteellisen tiedekunnan opiskelijoista ja jo valmistuneista lääkäreistä ja hammaslääkäreistä, mutta joukossa on paljon myös muiden alojen ihmisiä.


title: Valkotakit

text: Valkotakit järjestää vuosittain 2-3 sinfoniakonserttia, joissa solisteina ovat viime vuosina soittaneet esimerkiksi pianistit Erica Guo ja Justas Stasevskij sekä sellistit Klaus Mäkelä ja Markus Hallikainen.


title: Valkotakit

text: Orkesterin perinteenä on ollut soittaa vanhat tanssit eri ainejärjestöjen vuosijuhlilla. Myös Valkotakeista muodostettu pienyhtye soittaa musiikkia laidasta laitaan erinäisissä tilaisuuksissa, kuten yritystapahtumissa, illallisilla ja juhlissa. Valkotakit tai pienyhtyeen voi pyytää omaan tilaisuuteen ottamalla yhteyttä yhdistyksen puheenjohtajaan.


title: Valkotakit

text: Valkotakkien kapellimestarina toimii vuodesta 2014 lähtien Tapio von Boehm. Orkesteria ovat aikaisemmin johtaneet muun muassa Lauri Ahokas, Samppa Leino, Juuso Wallin, Kalle Hassinen, Jukka Iisakkila ja Martti Vuorinen.


title: Hjulsta

text: Hjulsta on alue Ruotsin pääkaupungin Tukholman läntisellä alueella ("Västerort"), Tenstan kaupunginosassa. Alue on tullut tunnetuksi maahanmuuttajaväestöstään. Alueen nimi juontuu Hjulstan kartanosta, jolla on historiaa 1480-luvulle saakka. Hjulstassa sijaitsee Tukholman metron siniseen linjaan kuuluva samanniminen asema.


title: Plazma

text: Plazma on vuonna 2000 perustettu englanniksi laulava venäläinen pop-yhtye.


title: Pekka Rauhala

text: Pekka Veli Rauhala (s. 25. huhtikuuta 1960 Muurame) on lääkäri ja entinen suomalainen vapaapainija. Hän ylsi neljä kertaa EM-hopealle ja on viimeisin suomalainen vapaapainissa arvokisamitalin saavuttanut urheilija.


title: Pekka Rauhala

text: Pekka Rauhala kuului painijasukuun, jossa isä, moninkertainen SM-mitalisti Veikko Rauhala toimi valmentajana ja setä, olympiamitalisti Kalervo Rauhala esikuvana. Harjoitusvastusta antoi vuotta vanhempi veli Jukka, joka kasvoi lopulta olympiamitalistiksi. Jo vuonna 1976 teini-ikäinen Pekka paini kevyimmän, 48 kilon sarjan Suomen mestariksi niin kreikkalais-roomalaisella kuin vapaallakin tyylillä, mutta EM-kisoihin häntä ei huolittu liian vähäisen iän vuoksi. Pekka erikoistui vapaapainiin ja saavutti suurimmat meriittinsä EM-kisoissa: hopeaa tuli 74 kilon sarjassa niin Varnassa 22-vuotissyntymäpäivänä 1982, Budapestissa 1983, Velikotarnovossa 1987 kuin Manchesterissakin 1988. Olympiakisoihin hän osallistui neljä kertaa mutta joutui tyytymään pistesijoihin. MM-kisoissa paras sijoitus oli neljäs Kiovassa 1983. Kotimaassa Teuvan Rivakkaa edustanut painija voitti yhteensä 14 Suomen mestaruutta. Hopealle hän jäi vapaapainissa vain kerran, 57-kiloisten sarjassa vuonna 1977, jolloin vastassa oli velipoika Jukka. Tuo olikin veljesten ainoa kohtaaminen SM-molskilla, sillä sen jälkeen Pekka kasvoi isoveljeään painavammaksi.


title: Pekka Rauhala

text: Pekka Rauhala on väitellyt lääketieteen tohtoriksi vuonna 1988. Väitöskirjan nimi oli "Regulation of Thyrotropin and Prolactin Secretion by Opioids in the rat" (ISBN 951-99965-4-0).


title: Kultainen salama (nuortensarja)

text: Kultainen salama on suomalainen Yleisradion tuottama kuusiosainen vuonna 1994 valmistunut televisiosarja. Sarja perustuu kirjailija Taru Mäkisen kirjoittamiin "Kultainen Salama" -nuortenkirjoihin. Sarja esitettiin ensi kertaa vuonna 1994 Yle TV1-kanavalla, ja uusintana kesällä 1997.


title: Kultainen salama (nuortensarja)

text: Luontoa rakastava Vesa on viettämässä syntymäpäiväänsä, ja on kutsunut juhliinsa Elisan, Hakkerin, Rekon ja hänen pikkusiskonsa Terhin. Mukaan juhliin tulee myös Elisan omistama Bella-koira, joka on rodultaan kultainennoutaja. Juhlissa porukka keskustelee, että voisivat perustaa jonkinlaisen kerhon. Ehdotuksia tulee jokaiselta, ja loppujen lopuksi he päättävät perustaa kerhon, joka tutkii asioita, jotka pitää tutkia ja korjata. Terhi ehdottaa kerhon nimeksi Kultainen salama. Bellasta tulee kerhon keulahahmo.


title: Kultainen salama (nuortensarja)

text: Visa on isänsä kanssa sieniretkellä, kun hän sattuu kuulemaan kahden miehen välisen keskustelun, ja suunnitelman miljoonakeikan teosta. Paikallisessa sanomalehdessä on artikkeli, jossa Syrjän perhe on voittanut lottovoiton. Lottovoittajan perheen tytär Niina on samassa koulussa Rekon, Terhin, Elisan, Visan ja Hakkerin kanssa. Melkein kaikki koulun oppilaat kiusaava Niinaa, ja syrjivät ulkonäkönsä takia. Terhi ja Elisa ovat ainoat, jotka eivät häntä kiusaa, ja ystävystyvät hänen kanssa.


title: Kultainen salama (nuortensarja)

text: Liikuntatunnilla Visa huomaa auton, jossa istuvat miljoonakeikkaa suunnittelevat henkilöt. Reko päättää soittaa Niinan kotiin, ja varoittaa kaappauksesta. Seuraavana päivänä Niina haetaan koulusta kotiin taksilla. Koulupäivä päättyy ja toinen miehistä, alkoholisoitunut Petäjän Heikki kaappaa Elisan. Hetken päästä huomaa kaapanneensa väärän tytön. Hakkeri ja Visa menevät ilmoittamaan poliisille kaapparista, mutta poliisivat eivät ota aluksi tosissaan silminnäkijähavaintoa, kunnes poliisiasemalle tuodaan uhkauskirje, jossa vaaditaan Syrjän perheeltä lunnasrahoja. Reko lähtee mopolla perään kaappariautoa. Perässä juoksee Bella, joka löytää Rekon ja auton. Bella lähtee uimaan kohti saarta, ja Reko lähtee perään.


title: Kultainen salama (nuortensarja)

text: Reko ja Bella kuulevat saarella, että toinen miljoonakeikkaa suunnittelemassa olevista miehistä olisi kiristänyt Petäjän Heikkiä. Kultainen salama alkaa selvittämään, kuka toinen miehistä on. Selviää, että kyseessä on taloudellisiin vaikeuksiin joutunut taimitarhuri Niko Leppäjoki. Elisa murtautuu Leppäjoen taloon, ja paikalle hälytetään poliisit. Talosta löytyy lunnasrahat, jotka Syrjän perhe on ehtinyt maksaa Leppäjoelle.


title: Kultainen salama (nuortensarja)

text: Elisa on saattamassa Bella-koiransa kanssa Terhiä kotiin myöhään illalla. Elisa ja Terhi huomaavat harmaan värisen Volvon kaahaavan tiellä, joka ajaa Bellan päälle. Paikalle saapuu iltalenkillä oleva nuori lupaava jalkapalloilija Janne Mäki, joka vie Bellan eläinlääkäriin.


title: Kultainen salama (nuortensarja)

text: Myöhemmin Terhi on lenkkeilemässä, ja tapaa jälleen jalkapalloilija Janne Mäen. He juttelevat hetken, kunnes Mäki jatkaa lenkkiään. Hetken päästä sama auto, joka ajoi Bellan päälle kaahaa jälleen tiellä, ja ajaa Janne Mäen päälle. Terhi yrittää saada pysäytettyä ensimmäisen vastaantulevan auton, joka ei pysähdy. Jonkin ajan päästä paikalle saapuu punaisen värisellä autolla lääkäri Kankaanpää, joka tutkii Jannen, ja toteaa hänen halvaantuneen. Paikalle saapuu poliisi, joka soittaa paikalle ambulanssin, mutta selviää että lääkäri Kankaanpää on tilannut ambulanssin jo aiemmin. Terhi ja halvaantunut Janne viedään sairaalaan. Lääkäri Kankaanpää tutkii Terhin, ja kyselee häneltä mitä tiellä tapahtui. Terhi kertoo nähneensä ison tumman värisen Volvon tiellä kaahaamassa, jolloin lääkäri Kankaanpää suivantuu, ja väittää Terhin olevan poissa tolaltaan, ja keksineensä koko tarinan. Poliiseille annetaan lääkärinlausunto, jossa lääkäri toteaa Terhin olleen poissa tolaltaan, ja että hän ei muista mitään tapahtuneesta. Paikalla oleva poliisi Taisto Virta uskoo kuitenkin Terhin kertomusta, ja pyytää hänen ottavansa yhteyttä poliisiin jos hän näkee vielä samaisen auton.


title: Kultainen salama (nuortensarja)

text: Seuraavana päivänä Terhi ja Reko keskustelevat edellisillan tapahtumista, ja ihmettelevät eritoten lääkäri Kankaanpään outoa käytöstä. Reko kertoo käyneensä edellisenä päivänä katsomassa Kankaanpään asunnon pihaa, ja nähneensä siellä harmaan värisen Volvon. Terhi ja Reko lähtevät uudestaan katsomaan Kankaanpään pihaa, ja huomaavat lääkäri Kankaanpään saapuvan kotiinsa autonkorjaajan kyydissä. Lääkäri Kankaanpää kertoo korjaajalle hänen vaimonsa törmänneen autolla autotallin oveen, ja että korjauksella ei ole kiirettä. Terhi ja Reko tajuavat, että kaahariauton ajaja ajoi Janne Mäen päälleajon jälkeen Kankaanpään asunnolle, kertoi mitä oli tapahtunut, jolloin lääkäri Kankaanpää soitti ambulanssin, ja lähti itse paikalle punaisen värisellä autollaan.


title: Kultainen salama (nuortensarja)

text: Myöhemmin Hakkeri ja Visa tapaavat kioskilla lääkäri Kankaanpään punkkaritukkaisen pojan Leon, johon Visa oli tutustunut aiemmin linturetkellä. Leo on lukemassa iltapäivälehteä, jossa on uutinen Janne Mäen päälleajosta. Leolle seiviää, että hänen isänsä oli paikalla, mutta ei ollut hänelle kertonut mitään. Leo lähtee nopeasti paikalta, jolloin Hakkeri ja Visa alkavat epäillä häntä kaahariauton kuskiksi.


title: Kultainen salama (nuortensarja)

text: Myöhemmin Visa, Hakkeri, Reko ja Terhi ovat iltaa viettämässä kaupungin asemaravintolan edustalla. Reko ja Terhi tullaan hakemaan pois kotiin. Hakkeri ja Vesa jäävät paikalle, ja huomaavat vanhemman naishenkilön kävelevän pois ravintolasta punkkaripoika Leon kanssa. Paikalle saapuu skinhead-joukko, joka alkaa uhittelemaan Leoa. Skinheadit lähtevät karkuun, kun poliisiauto saapuu paikalle. Poliisi Taisto Virta kyselee pojilta ovatko he nähneet kaahariautoa, jolloin samaan aikaan kyseinen auto lähtee ajaa pois ravintolan parkkipaikalta. Selviää, että kaahariauton ajaja on rouva Kankaanpää. Poliisi ajaa Leon kotiin puhalluttamaan rouva Kankaanpäätä. Leo pyytää äitiänsä tunnustamaan rattijuoppouden, mutta lääkäri Kankaanpään painostaessa hän ei tunnusta. Leo suuttuu, ja lähtee pois paikalta. Visa pyytää häntä luokseen yöksi. Seuraavana aamuna rouva Kankaanpää tulee Visan luo, ja kertoo tunnustaneensa kaiken poliisille, ja hakevansa apua. Hän pyytää Leoa menemään takaisin kotiin.


title: Kultainen salama (nuortensarja)

text: Elisa ja Reko menevät Janne Mäen luo sairaalaan, ja antavat hänelle lahjoituksen heidän kerhonsa varoista, jotta Mäki pääsee elämässään eteenpäin.


title: Kultainen salama (nuortensarja)

text: Sarjan lapsinäyttelijät Juha Auvinen, Paavo Ritala, Elina Elovirta, Ville Geitel ja Virva Garam eivät ole sarjan tekemisen jälkeen ole osallistunut muihin näytelmätöihin, eikä heistä kukaan ole aloittanut uraa näyttelijänä.


title: Kultainen salama (nuortensarja)

text: Yle Tallennemyynti on julkaissut sarjan kirjastokäyttöön VHS-kasettina.


title: Ahmed Hassan

text: Ahmed Hassan (s. 2. toukokuuta 1975, Maghagha) on egyptiläinen jalkapalloilija, joka edustaa Egyptin valioliigassa pelaavaa Al-Ahlia. Hän kuuluu vakiopelaajiin Egyptin jalkapallomaajoukkueessa.


title: Ahmed Hassan

text: Hassan aloitti uransa egyptiläisjoukkue Aswanissa vuonna 1996. Aswanissa hän pelasi yhden kauden ja siirtyi Egyptin suurseura Ismailiin.Sielläkin hän pelasi yhden kauden, ja eurooppalaiset seurat alkoivat kiinnostua hänestä.Hän siirtyi Turkin kentille joukkueeseen nimeltä Kocaelispor.Siellä hän näytti taitojaan ja muut turkkilaiset seurat alkoivat yhä enemmän kiinnostua egyptiläisestä.Hän siirtyi seuraavaksi kaudeksi pelaamaan Denizlisporiin.Siellä hänellä oli vaikeuksia päästä yhteisymmärrykseen valmentajan kanssa ja hän vaihtoi jälleen seuraa Gençlerbirliği S.K.:hon.Siellä hän pelasikin kaksi kautta hyvin onnistuneesti tehden 40 maalia 127 ottelussa.Siellä hän pelasi kaksi kautta ja siirtyi Beşiktaşiin pelaamaan. Siellä hän pelasi kolme kautta tehden 28 maalia 93 ottelussa.Sieltä hän siirtyi kaudeksi 2006/2007 Anderlechtiin, jossa hän on voittanut yhden Belgian mestaruuden ja päässyt debytoimaan mestareiden liigassa ensimmäistä kertaa elämässään pelaten 5 ottelua,mutta ei ole saanut mestarien liigassa toistaiseksi osumia.


title: Ahmed Hassan

text: Egyptin maajoukueessa Hassan on pelannut muun muassa Afrikan mestaruuskilpailuissa vuonna 1998, 2002, 2006, 2008 ja 2010. Vuosina 1998, 2006, 2008 ja 2010 Hassan juhli joukkueensa kanssa Afrikan mestaruutta.


title: Italian A1-liiga

text: Italian A1-liiga on miesten lentopallon korkein sarjataso Italiassa. Monet pitävät sitä maailman kovatasoisimpana lentopalloliigana; viime aikoina tosin Venäjän Superliiga on noussut sen haastajaksi.


title: Italian A1-liiga

text: A1-liigassa pelaa 14 joukkuetta, jotka pelaavat toisiaan vastaan kaksi kertaa runkosarjassa. Molemmat joukkueet kohtaavat toisensa kerran kotikentällään ja kerran vieraskentällä. Kahdeksan runkosarjan parasta joukkuetta selviytyy pudotuspeleihin, joissa lopulta ratkaistaan mestari paras viidestä -järjestelmällä. Pudotuspeleissä runkosarjan ykkönen kohtaa kahdeksanneksi sijoittuneen, kakkonen seitsemänneksi sijoittuneen ja niin edelleen. Sijoille 9–10 sijoittuneet joukkueet säilyttävät sarjapaikkansa suoraan ja sijoille 11–12 sijoittuneet joukkueet karsivat sarjapaikastaan A2-liigan parhaiden kanssa.


title: Italian A1-liiga

text:
Italian A1-liiga pelattiin historian ensimmäisen kerran kaudella 1945-1946 jolloin voittajaksi selviytyi Robur Ravenna. Ravenna voitti A1-liigan mestaruuden peräti viidesti peräkkäin liigan alkuvuosien aikana kunnes Ferrovieri Parma pysäytti joukkueen voittokulun. Nykyisin eniten A1-liigan mestaruuksia on vienyt Cimone Modena joka on voittanut himotun palkinnon peräti kaksikymmentäyksi kertaa.
Suomalaisia menestyjiä ovat Italian liigassa olleet muun muassa Petteri Laurila, Riikka Lehtonen, Tuomas Sammelvuo sekä Jouni Parkkali.


title: Anders Carlsson (rikollinen)

text: Anders Carlsson (1941/1942 – 15. heinäkuuta 2007 Sundsvall) oli ruotsalainen rikollinen.


title: Anders Carlsson (rikollinen)

text: Carlsson ryhtyi vuonna 1987 suomalaisen Shock Tilt -yhtyeen manageriksi. Yhtyeen jäsenet olivat muuttaneet Vaasasta Tukholmaan ja päättivät lähteä Carlssonin kanssa Berliiniin, jossa managerin oli määrä auttaa heitä saamaan levytyssopimus. Yhtyeen kitaristin, Hannu Rajalan havaittiin kuitenkin salaperäisesti kadonneen.


title: Anders Carlsson (rikollinen)

text: Carlsson oli murhannut Hannu Rajalan. Hän oli houkutellut miehen Tukholman-asuntoonsa sekä tainnuttanut, raiskannut, kuristanut ja lopuksi paloitellut tämän. Kitaristin kohtalo ratkesi vasta joulukuussa, kun tämän ruumiin osia oli löytynyt joesta Keski-Ruotsissa. Carlsson todettiin syylliseksi ja lähetettiin tahdosta riippumattomaan hoitoon. Hän oli psykiatrisessa hoidossa loppuikänsä.


title: Anders Carlsson (rikollinen)

text: Carlsson pääsi ajoittain lomille sairaalasta, ja kahteen otteeseen hänen onnistui paeta. Hän menehtyi laitoksessa sairauteen heinäkuun puolessavälissä 2007, jolloin hän oli 65 vuoden ikäinen.


title: M. Roma Volley

text: M. Roma Volley on Italian kolmannella sarjatasolla (C-liiga pelaava lentopallojoukkue. Se on aiemmin pelannut toiseksi korkeimmalla sarjatasolla A2-liigassa. Kaudella 2007–2008 joukkue voitti Euroopassa CEV-Cupin ja jakoi pronssimitalit Italian A1-liigassa. Seuran kotikaupunki on Rooma.M. Roma Volley perustettiin vuonna 2006. Aiempi roomalainen pääsarjajoukkue Roma Volley oli lopettanut toimintansa vuonna 2002 talousvaikeuksien vuoksi. Heti ensimmäisellä kaudellaan M. Roma Volley pelasi Italian A1-liigassa. Liigaan se sai hakemalla paikan Italian Lentopalloliitolta. Ensimmäisellä kaudellaan A1-liigassa M. Roma Volley sijoittui runkosarjassa toiseksi ja pudotuspeleissä se eteni välieriin joissa se lopulta putosi. Sijoitukseksi jäi jaettu pronssimitali.


title: M. Roma Volley

text: Seuraavalla pääsarjakaudellaan M. Roma Volley oli hankkinut serbialaisen huippuhakkurin Ivan Miljkovicin ja joukkue haki menestystä tosissaan. Kauden aikana joukkue kohtasi Euroopan Cupissa suomalaisen Pielaveden Sammon. Rooma oli hätää kärsimässä kotiottelussaan mutta hoiti lopulta voiton kotiin ja jatkoi Euroopan Cupissa. Lopulta joukkue pelasi loistavan Euroopan Cupin ja voitti mestaruuden. Kotimaisessa A1-liigassa joukkue oli jälleen kerran kolmannella sijalla. Kauden jälkeen M. Roma Volley ilmoitti yllättäen Italian lentopalloliitolle että se ei pysty jatkamaan pääsarjassa rahaongelmien takia ja pelasi sen jälkeen kakkostasolla.


title: M. Roma Volley

text: Vuonna 2013 joukkue putosi kolmostasolle eli C-sarjaan.


title: M. Roma Volley

text: M. Roma Volley kävi Suomessa kaudella 2007–2008 pelaamassa CEV-cupia Pielaveden Sampoa vastaan. Ensimmäinen osaottelu joukkueiden välillä pelattiin Kuopiossa, ja se päättyi Rooma Volleyn tiukkaan voittoon lukemin 1–3. Roomassa pelattu toinen osaottelu oli vielä tiukempi. Pielaveden Sammolla oli ratkaisevassa viidennessä erässä ottelupallo, mutta Roma Volley pystyi kääntämään erän edukseen pistein 19–17. Roma Volley jatkoi näin CEV-cupia eteenpäin tiputtamalla Sampon.


title: M. Roma Volley

text: Videolinkkejä:


title: Jerry Harrison

text: Jeremiah Griffin ”Jerry” Harrison (s. 21. helmikuuta 1949 Milwaukee, Wisconsin) on yhdysvaltalainen rockmuusikko. Hän toimi Talking Headsin kitaristina sekä kosketinsoittajana ja kuului myös The Modern Loversin kokoonpanoon.


title: Jerry Harrison

text: Harrison opiskeli arkkitehtuuria Harvardin yliopistossa. Tänä aikana hän tutustui The Modern Loversista kuuluisuuteen nousseeseen Jonathan Richmaniin, joka hänen tapaansa piti Velvet Undergroundista. Harrison liittyi yhtyeeseen alkuvuodesta 1971 ja esiintyi sen debyyttialbumilla, joka levytettiin vuonna 1972, mutta jota ei julkaistu ennen vuotta 1976. Hän oli ehtinyt erota yhtyeestä jo helmikuussa 1974.


title: Jerry Harrison

text: Harrison päätti keskittyä uraan muusikkona ja jättämään arkkitehtuurin ainakin toistaiseksi. Niin hän liittyi Talking Headsiin, kun yhtye oli jo ennättänyt julkaista yhden singlen. Talking Headsin hajoamisen jälkeen Harrison on toiminut äänilevytuottajana muiden muassa yhtyeille Foo Fighters, The Von Bondies ja No Doubt.


title: Jerry Harrison

text: Harrison on julkaissut sooloalbumit "The Red and the Black" (1981), "Casual Gods" (1987) ja "Walk on Water" (1990).


title: Tina Weymouth

text: Martina Michèle "Tina" Weymouth (s. 22. marraskuuta 1950, Coronado, Kalifornia) on yhdysvaltalainen rockmuusikko. Hänellä on äitinsä puolelta ranskalaisia sukujuuria.


title: Tina Weymouth

text: Weymouth tuli tunnetuksi Talking Heads -yhtyeen basistina. Hän on ollut vuodesta 1977 naimisissa rumpali Chris Frantzin kanssa, ja parilla on kaksi poikaa: Egan ja Robin.


title: Tina Weymouth

text: Weymouth ja Frantz perustivat vuonna 1981 sivuprojektinaan yhtyeen Tom Tom Club, joka on Talking Headsin taannoisesta hajoamisesta huolimatta yhä toiminnassa.


title: Chris Frantz

text: Charlton Christopher "Chris" Frantz (s. 8. toukokuuta 1951 Fort Campbell, Kentucky) on yhdysvaltalainen rockmuusikko. Hän toimi aiemmin Talking Headsin rumpalina.


title: Chris Frantz

text: Frantz ja Talking Headsin basisti Tina Weymouth menivät naimisiin vuonna 1977. Heillä on pojat Egan ja Robin. Frantz on vaikuttanut useissa yhtyeissä, Talking Headsin ohella mm. Tom Tom Clubissa yhdessä vaimonsa kanssa.


title: Chris Frantz

text: Frantz ja Weymouth tuottivat Happy Mondaysin viimeisen albumin "Yes Please!:n" (1992) ja ovat tehneet yhteistyötä Gorillazin kanssa.


title: Rolf Koskinen

text: Rolf Ragnar Runar Koskinen (s. 21. heinäkuuta 1939 Helsinki – 8. tammikuuta 2010 Helsinki) oli suomalainen suunnistaja, joka ylsi viestikilpailuissa MM-mitaleille ja Euroopan mestariksi 1960-luvulla. Henkilökohtaisen kultamitalin hän sai PM-kisoissa. Ammatiltaan hän oli varatuomari.


title: Rolf Koskinen

text: Suunnistuksen EM-kisat järjestettiin ensimmäisen kerran Hamar Lötenissä, Norjassa 1962. Tuolloin norjalaiset ja ruotsalaiset pitivät maastossa vielä suomalaisille liian kovaa vauhtia, ja Rolf Koskisenkin oli tyytyminen seitsemänteen sijaan. Mies otti kuitenkin opiksi, ja seuraavana vuonna hän suunnisti PM-kisoissa Ruotsin Karlstadissa henkilökohtaisen kisan voittoon. Menestys täydentyi viestissä, jossa Koskinen ankkuroi Suomen voittoon. Muut viestimestarit olivat Aimo Tepsell, Osmo Tepsell ja Erkki Kohvakka. Vuoden 1964 EM-kisoissa Sveitsin Le Brassusissa Koskinen epäonnistui henkilökohtaisella matkalla jääden 24:nneksi. Hän pääsi kuitenkin mukaan viestijoukkueeseen toiselle osuudelle, ja Juhani Salmenkylän, Aimo Tepsellin ja Erkki Kohvakan kanssa tuli vastaansanomaton, yli 8 minuutin voitto.


title: Rolf Koskinen

text: Suunnistuksen ensimmäiset MM-kisat järjestettiin Suomen Fiskarsissa lokakuussa 1966. Henkilökohtaisella, 14,1 kilometrin matkalla Koskinen joutui tyytymään seitsemänteen sijaan edellään kaksi suomalaista, kaksi ruotsalaista ja kaksi norjalaista. Viestissä Ruotsi oli ylivoimainen, mutta Koskinen sai kahden vuoden takaisten EM-kavereidensa kanssa juhlia hopeamitalia. Vuoden 1968 MM-kisoissa Ruotsin Linköpingissä Koskinen pääsi viestin avausosuudelle, ja Veijo Tahvanaisen, Juhani Salmenkylän ja Markku Salmisen suoritettua oman osuutensa Suomi sai jälleen lisätä tilastoihinsa hopeamitalin – tällä kertaa vaivaiset 9 sekuntia Ruotsille hävinneenä. Vielä vuonna 1970 Koskinen oli mukana Friedrichrodan MM-kisoissa Itä-Saksassa, mutta silloin hän hiipui sijalle 34 kisassa, jossa paras suomalainen sijoittui kymmenenneksi.


title: Rolf Koskinen

text: Rolf Koskinen edusti IK Örnen -seuraa ja oli vuonna 1971 voittamassa Jukolan viestiä. Henkilökohtaisessa SM-kilpailussa hän sijoittui ylimmillään toiseksi.


title: Rolf Koskinen

text: Koskinen tuli tunnetuksi 1960-luvun alussa myös muusikkona, jonka tunnetuimpia esityksiä ovat englanninkieliset letkajenkkaversiot suomalaisista kansansävelmistä.


title: Touhula

text: Touhula (alkuperäiseltä nimeltään "Busytown") on kuvitteellinen ihmismäisten eläinhahmojen kansoittama kaupunki, joka esiintyy useissa Richard Scarryn opettavaisissa lastenkirjoissa, sekä televisiosarjassa "Richard Scarryn touhukas maailma". Kaupungin asukkaita ovat muun muassa Kissalan Hessu, Mato Matala, Herra Possula, Konstaapeli Murina, Putte Sutinen, Banaani-Toope, Hilda Hippo sekä Palomies Savunen.


title: Touhula

text: Touhula sijaitsee meren rannalla, keskieurooppalaisessa maisemassa, josta löytyy vuoria, havumetsiä ja peltoja. Touhulassa on sekä satama että lentokenttä, mutta silti kaupunkia vaivaavat ajoittain liikenneongelmat, joita käsitellään erityisesti teoksessa "Iloinen autokirja".


title: Touhula

text: 1990-luvulla Ravensburger julkaisi kaksi Touhula-aiheista lautapeliä, "The Busytown Boardgame" vuonna 1996 sekä "Richard Scarry's Busytown Poles & Ladders Game" vuonna 1999. Jälkimmäisen suunnittelivat Alan R. Moon ja Mark Hauser.


title: Touhula

text: Touhulasta on julkaistu myös videopelejä. Sega julkaisi vuonna 1994 "Richard Scarry's Busytown" -nimisen lapsille suunnatun Sega Genesis -pelin. Samanniminen peli on myöhemmin julkaistu myös Windows XP- ja Mac OS X -käyttöjärjestelmille.


title: Suoneniskentä

text: Suoneniskentä eli venesektio on lääketieteellinen hoitomuoto, jossa verta vähennetään laskimosta. Nykyaikana on sairauksia, joissa on suotavaa vähentää punasoluja. Venesektion suorittaa lääkäri. Sairauksia, joissa toimenpiteestä on apua, ovat polysytemia ja hemokromatoosi. Aiemmin toiminpidettä käytettiin kuppauksen tapaan humoraaliopin mukaan monenlaisiin vaivoihin.


title: Suoneniskentä

text: Suoneniskentä oli vanhassa lääketieteessä lääkintämuoto, jolla pyrittiin potilaan verta uloslaskemalla parantamaan tai ehkäisemään sairauksia. Se oli laajasti käytetty hoitomuoto antiikin ajoista aina 1800-luvulle saakka monissa eri kulttuureissa. Keskiajalla se oli tärkeimpiä hoitoja melkeinpä kaikkiin sairauksiin. Suoneniskentä perustui antiikin ajan lääketieteen humoraalioppiin, jonka moderni lääketiede on osoittanut joka suhteessa virheelliseksi, ja joka hylättiin 1900-luvun alkuun mennessä tehottomana ja vahingollisena.


title: Suoneniskentä

text: Suoneniskennässä iskettiin suoniraudalla laskimoverisuonten kohdalle haava, josta verta juoksutettiin veriastiaan. Paikallisessa parannushoidossa iskentäpaikka valittiin jo antiikin Hippokrateen kehittämien ja Aristoteleen suosittelemien oppien mukaan kipeän paikan läheltä, ehkäisevässä hoidossa tai koko kehon sairauksissa valittiin jokin suoneniskennälle otollinen kohta. Ehkäisevässä hoidossa noudatettiin lisäksi kuun kiertoa samaan tapaan kuin kuppauksessakin. Suomessa annettiin muun muassa almanakoissa neuvoja suoneniskentään ja sille otollisimpien kohtien valintaan.


title: Suoneniskentä

text: Toimenpiteenä suoneniskentä on verrattavissa nykyaikaiseen verikokeen ottoon, mutta ulosjuoksutetun veren määrä oli suurempi. Toisinaan potilaalta laskettiin verta pyörtymiseen asti ja suoneniskentä on voinut johtaa myös kuolemaan. Paikallisten kipujen ja tulehdusten hoidon lisäksi suoneniskentää käytettiin myös kuumetautien, kouristusten, vesipöhön, sydänvaivojen, halvausten ja virtsatautienkin hoitamiseen.


title: Suoneniskentä

text: Keskiajan lopulla arabialainen lääketiede alkoi syrjäyttää antiikin Kreikasta periytyneitä oppeja Euroopassa. Arabialaisten oppien mukaan suonenisku tuli suorittaa niin kaukana sairauden sijaintipaikasta kuin mahdollista. Kun kreikkalaisen koulukunnan mukaan suoneniskulla oli pyritty poistamaan kehosta liman pahentamaa sairasta verta, arabialaiset pyrkivät muuttamaan veren virtaamissuuntaa.


title: Suoneniskentä

text: Uudet ajatukset johtivat Euroopassa 1500-luvun alussa oppineiden keskuudessa ankaraan suoneniskukiistaan. Kiistan jatkuessa laantumatta sen ratkaisemiseksi järjestettiin lopulta paavi Klemens VII:n (paavina 1523–1534) johdolla Bolognassa kansainvälinen lääkärikokous. Arabialaisten käsitykset joutuivat tappiolle, ja antiikin ajan Hippokrateen ja Galenoksen suoneniskentää koskevat opit todettiin suurimmalta osin edelleen päteviksi.


title: Suoneniskentä

text: Suomessa esimerkiksi vielä Elias Lönnrot (1802–1884) piti suoneniskentää suotavana muun muassa kovien pistoksien, pääkipujen sekä rinnan- ja vatsanpoltteiden hoitoon. Hän suositteli kuitenkin toimenpidettä lääkärin tehtäväksi, sillä huolimattomasti tehtynä se saattoi johtaa infektioihin. Hän myös suositteli, ettei hoitoa sovellettaisi lapsiin tai heikkokuntoisiin potilaisiin.


title: Suoneniskentä

text: Esimerkiksi verentungoksessa keuhkoihin on käytetty suoneniskentää kotieläimille. Suurilla eläimillä toimenpide on tehty kaulalaskimosta, sialla korvalaskimosta ja koiralla jalkavarresta.


title: Suoneniskentä

text: Monissa maissa parturiliikkeen symboli on pyöreä punavalkoraidallinen tanko. Symboli tulee siitä, kun keskiajalla parturien piti hoitaa hiusten- ja parranleikkuun lisäksi myös monia kirurgisia toimenpiteitä, joiden joukkoon kuului myös suoneniskentä. Punaiset raidat tangossa symboloivat verisiä viiltoja joita suoneniskennässä tehtiin potilaalle.


title: Global Elders

text: Global Elders (suom. Maailman kylänvanhimmat) tai pelkästään The Elders on Nelson Mandelan Johannesburgissa syntymäpäivänään 18. heinäkuuta 2007 julkistama neuvosto, jonka pyrkimyksenä on ratkoa maailman ongelmia tarjoamalla asiantuntemusta ja ohjausta. Neuvoston muodostaa ryhmä entisiä presidenttejä, valtiomiehiä, johtajia ja aktivisteja. Mandelan mukaan ryhmä tulee "puhumaan vapaasti ja rohkeasti, työskentelemään sekä julkisesti että kulissien takana, missä vain apua tarvitaan." Esimerkkeinä ongelmista, joihin neuvosto voisi puuttua, Mandela mainitsi ilmastonmuutoksen, pandemiat ja väkivaltaiset konfliktit. Ajatuksen neuvoston perustamisesta esittivät Mandelalle alun perin liikemies Richard Branson ja muusikko Peter Gabriel, jotka järjestivät sille myös rahoituksen.Emeritusjäsenet


title: Global Elders

text: Entiset jäsenet


title: Erkki Kohvakka

text: Erkki Juhani Kohvakka (2. heinäkuuta 1937 Kangasniemi – 23. tammikuuta 2018 Kangasniemi) oli suomalainen suunnistaja, joka ylsi 1960-luvun alussa Euroopan ja Pohjoismaiden mestariksi.


title: Erkki Kohvakka

text: Suunnistuksen neljännet PM-kisat käytiin Längelmäellä syyskuussa 1961. Edellisissä kisoissa 11:nneksi jäänyt Kohvakka teki nyt maastossa tarkkaa työtä ja nappasi kultamitalin itselleen. Viestiä ei tuolloin vielä ollut ohjelmassa, mutta kaksi vuotta myöhemmin Ruotsin Karlstadissa päästiin juhlimaan isommalla porukalla, kun henkilökohtaisessa kisassa kahdeksanneksi päätynyt Kohvakka suunnisti henkilökohtaisen mestarin, Rolf Koskisen sekä Tepsellin veljesten, Aimon ja Osmon kanssa voittoon. Ensimmäisissä EM-kisoissa Norjan Hamar Lötenissä 1962 Kohvakka oli ollut henkilökohtaisella matkalla parhaana suomalaisena viides, mutta vuoden 1964 kisat Sveitsin Le Brassusissa olivat yhtä juhlaa: Kohvakka jätti 15 kilometrin reitillä pahimman uhkaajansa, isäntämaan Alex Schwagerin lähes kahden minuutin päähän ja juhli Euroopan mestarina. Viestissä hän sai ankkuroida Suomen yli 8 minuutin voittoon; muut viestimestarit olivat Juhani Salmenkylä, Rolf Koskinen ja Aimo Tepsell.


title: Erkki Kohvakka

text: Suunnistuksen ensimmäiset MM-kisat järjestettiin Suomen Fiskarissa lokakuussa 1966. Henkilökohtaisella matkalla Kohvakka oli 11:s ja vasta viidenneksi paras suomalainen, mutta silti hänet mahdutettiin neljän hengen viestimiehistöön ohi Heino Avikaisen. Viestin Ruotsi voitti ylivoimaisesti ja Suomi sijoittui hopealle 7.52 minuuttia voittajien takana.


title: Erkki Kohvakka

text: Erkki Kohvakka voitti uransa aikana seitsemän henkilökohtaista Suomen mestaruutta, mikä pysyi miesten ennätyksenä 2000-luvulle saakka, kunnes Jani Lakanen voitti kahdeksantensa.


title: Erkki Kohvakka

text: Erkki Kohvakka edusti Kangasniemen Kalsketta. Hänen vaimonsa Leena, o.s. Tuhkanen ylsi suunnistajana SM-pronssille 1958.


title: Hubert Henno

text: Hubert Henno (s. 6. lokakuuta 1976) on ranskalainen lentopalloilija. Hän on pelipaikaltaan libero ja on tuolla paikalla yksi maailman parhaimmista pelaajista.


title: Hubert Henno

text: Kaudella 2007–2008 Henno pelasi italialaisessa Roma Volleyssa, jonka muita tähtiä olivat serbialainen Ivan Miljković ja italialainen Luigi Mastrangelo. Henno siirtyi Roomaan vuonna 2006 venäläisestä Moskovan Dynamosta, jonka riveissä hän voitti Venäjän mestaruuden. Kotimaassaan Henno on pelannut vuosikausia menestyksekkäästi muun muassa voittaen neljä kertaa Ranskan mestaruuden. Henno pelasi samassa Toursin joukkueessa Tuomas Sammelvuon kanssa kaudella 2004–2005, joka huipentui heidän osaltaan Mestareiden liigan voittoon.


title: Barricade

text: Barricade on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1990 Generation 1 -lelusarjassa.


title: Barricade

text: Barricade esiteltiin vasta Generation 1 -lelusarjaan pohjautuneen animaatiosarjan jälkeen vuonna 1990, jossa sen kerrottiin oppineen pitämään itsestään huolta pyöriessään Cybertronin vaarallisimpien kilpa-ajojengien mukana. Barricade käyttää kaduilla ja jengeissä oppimaansa julmuutta Decepticonien partionjohtajana. Hänen joukkonsa tietävät, että pienikin virhe johtaa armottomaan tuomioon.


title: Barricade

text: "issa" Barricade oli Destruction-ryhmän johtaja, jotka yhdistyessään muodostivat Bruticus Maximusin. Erään virtuaaliharjoituksen aikana Barricade ja Steamhammer kokoontuivat muiden jäsenten kanssa kohtaakseen Storm Jetin ja hänen Air-ryhmän. Molemmat johtajat muodostivat oman yhdistelmänsä, joista Barricaden Bruticus Maximus voitti taistelun. He kuitenkin hävisivät seuraavalla kierroksella Optimus Supremelle.


title: Barricade

text: Barricadea ei viitattu sarjan aikana nimeltään vaan se oli suurimmaksi osaksi vain Bruticus Maximusin vartalo.


title: Barricade

text: Vuoden 2007 "Transformers"-elokuvassa Barricade kuuluu Decepticonien ryhmään ja muuntautuu Saleen S281-malliseksi poliisiautoksi. Hän toimii Bumblebeen tavoin vakoojana. Lisäksi hän ja hänen apurinsa, Frenzy ovat ainoat ei-sotilaalliset Decepticonit, toisin kuin toinen maapallolla toiminut tiedustelija Blackout ja tämän pari Scorponok.


title: Barricade

text: Barricade etsi yhdessä Frenzyn kanssa tietoa Megatronin olinpaikasta, jonka Frenzy myös löysi murtauduttuaan Air Force Onessa Yhdysvaltain armeijan verkostoon. Lisäksi he saivat selville internetin kautta kapteeni Archibald Witwickyn jälkeläisen Sam Witwickyn pitävän hallussaan isoisoisänsä silmälaseja, johon Megatron oli vuosia sitten vahingossa skannannut kauan kadoksissa olleen Allsparkin sijainnin. Myöhemmin Barricade löytää Witwickyn, jonka he tuntevat tämän eBay-tunnuksen nimellä Naistenmies217 ja alkaa kuulustelemaan häntä uhkaavasti. Sam onnistuu kuitenkin pakenemaan ja saa apua Bumblebeeltä, jota hän piti aluksi uhkana. Barricade vahingoittui taistelussa Bumblebeeta vastaan, eikä saanut tarvittavaa tietoa haltuunsa.


title: Barricade

text: Myöhemmin Barricade lähti yhdessä Brawlin ja Bonecrusherin kanssa takaa-ajaamaan Autobotteja. Devastator otti oman reittinsä, kun Barricade ja Bonecrusher menivät moottoritielle. Barricade jäi kuitenkin taka-alalle antaessaan tietä Bonecrusherille, jonka Optimus Prime kuitenkin tuhosi.


title: Barricade

text: Barricaden kohtalo jäi epäselväksi. Eikä häntä nähty elokuvan jatko-osassa "ssa".


title: Barricade

text: Barricade esiintyy elokuvaan perustuvassa videopelissä "". Barricade on pelattavana hahmona Decepticon kampanjamoodissa ja se on kahdesti pomovastuksena Autobottien kampanjamoodissa.


title: Barricade

text: Decepticonien kampanjamoodissa Barricade on pelattavana hahmona toisella tasolla, jossa sen täytyy tuhota Autobottien massarobotteja ja hakea Frenzy kyytiin. Samalla Frenzy kertoo kokoamansa tiedot Allsparkista ja Megatronista, jonka sijaintiin tarvittava kartta on kaiverrettu Sam Witwickyn hallussa olevaan silmälaseihin. Barricade joutuu kohtaamaan Bumblebeen, joka yrittää suojella Samia. Barricade onnistuu kuitenkin saamaan lasit haltuunsa tapettuaan Bumblebeen. Myöhemmin Barricade on pelattavana hahmona neljännen tason ensimmäisessä tehtävässä, jossa Megatron käskee häntä etsimään Sam Witwickyn. Löydettyään pojan Barricade joutuu taistelemaan Jazzia vastaan, jonka hän lopulta onnistuu tappamaan. Witwicky kuitenkin pääsee pakoon. Barricade esiintyy vielä pelin lopussa animaatiossa, jossa Maan hallitsijaksi noussut Megatron käskee Barricadea, Brawlia, Scorponokia, Blackoutia, Bonecrusheria ja Starscreamia tuhoamaan jäljellä olevat ihmisrodun.


title: Barricade

text: Autobottien kampanjamoodissa Barricade esiintyy ensimmäisen kerran pomovastuksena kolmannen tehtävän ensimmäisessä tasossa, jossa pelaajan täytyy estää Bumblebeellä Barricadea sieppaamasta Sam Witwickya. Toisen kerran se on neljännen tehtävän neljännen tason viimeinen vastus, joka on toisintoa edelliseen kohtaamiseen, mutta tällä kertaa Barricade kuolee taistelun aikana.


title: Barricade

text: Barricade teki pienen paluun elokuvassa "". Chicagon taistelussa hän oli yksi Soundwaven alaisuudessa olevista sotilaista ja hänen käskystään tappoi Autobottien varustemestari n. Mutta Bumblebeen tapettua Soundwave, NESTin sotilaat hyökkäsivät Barricaden ja muiden kimppuun.


title: Barricade

text: Elokuvassa ilmenneen teknisen virheen takia Barricade puhuu Soundwaven äänellä elokuvassa muutaman repliikin.


title: Barricade

text: Ohjaaja Michael Bay ilmoitti Barricaden palaavan elokuvassa "" julkaisemalla kuvan tämän uutena muuntautumismuotonsa toimivasta vuoden 2016 Ford Mustang -poliisiautosta.


title: Barricade

text: Barricade esiintyy videopelissä pelattavana hahmona. Decepticonien kampanjamoodissa Barricade on yksi Megatronin kätyreistä. Hän on pelattavana ainoastaan kampanjan ensimmäisessä tasossa, jossa hän yrittää Megatronin ja Brawlin mukana tunkeutua tehtaaseen, jossa Starscream säilyttää pimeää energonia. Barricade käyttää aseinaan neutronitoistajaa ja energonsapelia.


title: Homework

text: Homework on ranskalaisen Daft Punk -yhtyeen debyyttialbumi, joka julkaistiin vuonna 1997. Albumi yhdistelee vaikutteita muun muassa housesta, teknosta, acidista ja funkista, ja sitä pidetään yleisesti yhtenä vaikutusvaltaisimmista 1990-luvun elektronisen musiikin julkaisuista . Albumi sisältää hittikappaleet "Around the World" ja "Da Funk".


title: Homework

text: Vuonna 1993 Thomas Bangalter ja Guy-Manuel de Homem-Christo tarjosivat demoaan Slam-yhtyeen Stuart Macmillanille rave-tapahtumassa EuroDisneyssa. Kasetin sisältö päätyi myöhemmin julkaistavaksi "The New Wave"-singlenä, joka julkaistiin 11. huhtikuuta 1994 Slamin Soma Quality Recordings -levymerkillä. Julkaisu sisälsi myös lopullisen miksauksen "The New Wavesta" nimellä "Alive".


title: Homework

text: Kappaleet "Da Funk" ja "Rollin’ & Scratchin’" julkaistiin myös singleinä Soma-levymerkillä vuonna 1995. The Chemical Brothers soitti kappaleita DJ-seteissään The Heavenly Social -klubilla Lontoossa. Samana vuonna Tom Rowlands ja Ed Simons pyysivät Daft Punkia tekemään remixin kappaleestaan "Life Is Sweet", ja esiintymään avausaktina yhtyeen Ison-Britannian kiertueella. Daft Punkin singlejulkaisujen kasvava menestys johti lopulta levytyssopimukseen Virgin Recordsin kanssa syyskuussa 1996.


title: Homework

text: Vaikka Virgin pitääkin hallussaan levitysoikeudet yhtyeen tuotantoon, kaksikko omistaa kappaleiden masternauhat Daft Trax -merkillään.


title: Saundra Santiago

text:
Saundra Santiago ( 13. huhtikuuta 1957 Bronx, New York) on yhdysvaltalainen näyttelijä, joka tunnetaan
parhaiten etsivä Gina Calabresena 80-luvun hittisarjassa Miami Vice.


title: Saundra Santiago

text: Sauntiagon toinen vanhempi on kuubalainen, ja toinen puertoricolainen. Perhe muutti Bronxista Homesteadiin, Floridaan, kun Saundra oli 13-vuotias.


title: Saundra Santiago

text: Santiagon läpimurto oli esiintyminen Arthur Millerin "Näkymä Sillalta" Broadwaylla. Hänellä oli myös pieni rooli HBO:n sarjassa Sopranos.


title: Lüdenscheid

text: Lüdenscheid on kaupunki Saksan Nordrhein-Westfalenin osavaltiossa. Se on piirikuntansa keskuskaupunki. Kaupungissa asuu noin 73 700 ihmistä, ja se on pinta-alaltaan 86,73 neliökilometrin suuruinen. Asukkaista noin 16 prosenttia on ulkomaalaisia.


title: Lüdenscheid

text: Lüdenscheid sai kaupunginoikeudet 1200-luvun toisella puoliskolla. 1400- ja 1500-luvuilla kaupunki oli Hansaliiton jäsen. Vuonna 1815 kaupungista tuli osa Westfalenia.


title: M. Sharif

text: Sharif Awang eli M. Sharif (1951 – 7. heinäkuuta 1999) oli malesialainen laulaja. Hän tulkitsi sekä tuoreempaa malesialaista populaarimusiikkia että malaijien perinnemusiikkia. Hän lisäsi nimensä eteen M-kirjaimen 1960-luvulla ja julkaisi kaikkiaan toistasataa albumia.


title: M. Sharif

text: Sharif teki uransa aikana yhteistyötä lukuisien paikallisten artistien, kuten Zaleha Hamidin kanssa. Hän kärsi diabeteksesta ja sydänvaivoista ennen menehtymistään äkillisesti puhjenneeseen sairauteen Tawakalin sairaalassa heinäkuisena aamuna vuonna 1999. Hän oli parhaillaan levyttämässä uutta albumia ja hänen oli tarkoitus esiintyä 18. heinäkuuta myös "Radio Televisyen Malaysian" show'ssa.


title: M. Sharif

text: Sharifilla oli vaimonsa Faridah Mohd Sallehin kanssa tyttäret Syafizawati ja Syarida sekä poika Mohd Fareed.


title: AC Horsens

text: Alliance Club Horsens eli lyhyemmin AC Horsens on tanskalainen jalkapalloseura, jonka edustusjoukkue pelaa Tanskan korkeimmalla sarjatasolla superliigassa . Seuran kotipaikka on Horsensin kaupunki Midtjyllandin alueella.


title: AC Horsens

text: AC Horsens perustettiin vuonna 1994, kun Horsens FS (1915) ja FC Horsens yhdistyivät. Superliigaan seuran edustusjoukkue nousi ensimmäistä kertaa kaudeksi 2005–2006 ja sen paras sijoitus sarjassa on yhdeksäs kaudelta 2006–2007. Edustusjoukkueen päävalmentajana on ollut heinäkuusta 2014 lähtien Bo Henriksen.


title: AC Horsens

text: Seuran kotistadionina toimii Horsensin urheilupuistossa sijaitseva CASA Arena Horsens, jossa on noin 10 400 katsojapaikkaa.


title: Cristian Savani

text: Cristian Savani (22. helmikuuta 1982) on italialainen lentopalloilija. Hän on voittanut Euroopan mestaruuden Italian maajoukkueen pelaajana vuosina 2003 ja 2005.


title: Cristian Savani

text: Savani on pelannut vuodesta 2008 lähtien Perugian joukkueessa Italian pääsarjassa. Savani on pelannut koko uransa kotimaassaan Italiassa, jossa hän on edustanut useita A1-liigan joukkueita.


title: Cristian Savani

text: Savani on kuulunut Italian maajoukkueeseen vuodesta 2001 lähtien.


title: Miikka Ruokanen

text: Miikka Mauno Ruokanen (s. 11. huhtikuuta 1953 Rovaniemi) on teologian tohtori ja dogmatiikan professori Helsingin yliopiston teologisessa tiedekunnassa. Hänen erikoisalojaan ovat dogmatiikka, missiologia, teologinen hermeneutiikka, armo-oppi, kontekstuaalinen teologia ja ei-länsimaiset teologiat. Hänellä on vakituinen vieraileva professuuri Kiinan kansanyliopistoon, jossa hän käy luennoimassa kahdesti vuodessa. Ruokanen on ollut vaaleissa ehdolla sekä arkkipiispan että Kuopion piispan tehtäviin.


title: Miikka Ruokanen

text: Ruokasen vanhemmat olivat peräpohjalainen lestadiolaismaanviljelijä Osmo Ruokanen ja Kiuruveden körtteihin kuulunut kyläkauppiaan tytär, kansakoulunopettaja Elisa Niskanen.  Osmo-isä oli sataprosenttinen sotainvalidi ja hän kuolikin 32-vuotiaana Miikan ollessa vasta kolmevuotias. Yksinhuoltajaksi ja leskeksi jäänyt Elisa-äiti kuoli Miikan ollessa 13-vuotias. Rovaniemellä papisto oli Ruokasen lapsuudessa lestadiolaista ja perhe kävikin aina välillä lestadiolaisseuroissa, vaikka äiti toikin herännäisyyttään esille. Ruokasen veli on Suomen Kuvalehden päätoimittaja Tapani Ruokanen. Miikka Ruokanen suoritti ylioppilastutkintonsa Atlantic Collegessa vuonna 1972 ja valmistui teologian maisteriksi 26. huhtikuuta 1976. Pappisvihkimyksensä hän sai Aimo T. Nikolaiselta 1. kesäkuuta 1977 Helsingin tuomiokirkossa. Teologian lisensiaation tutkinto tuli suoritetuksi 20. maaliskuuta 1978 ja teologian tohtorin tutkinto 11. marraskuuta 1984. Tutkimustyön ohella Ruokanen toimi pappina yhteensä kaksi vuotta ja yhden kuukauden vuosien 1977−1982 aikana Hyvinkäällä, Rovaniemellä ja Helsingin Paavalin seurakunnassa. Ruokanen toimi 1980-luvulla televisiokuuluttajana Yleisradion TV1:ssä.


title: Miikka Ruokanen

text: Ruokasen nykyinen puoliso Jun Li on kotoisin Itä-Kiinasta Shanghaista. Liitto on Ruokaselle kolmas.


title: Miikka Ruokanen

text: Miikka Ruokanen oli vuonna 2010 ehdokkaana arkkipiispan vaalissa, jossa Jukka Paarmalle etsittiin seuraajaa. Ruokanen sai ensimmäisellä kierroksella toiseksi eniten ääniä. Hän hävisi vastaehdokkaalleen Kari Mäkiselle maaliskuussa 2010 pidetyllä toisella kierroksella äänin 593–582.


title: Espanjan Grand Prix 1996

text: Espanjan Grand Prix 1996 oli Formula 1 -sarjan historian 588. osakilpailu. Se ajettiin 2. kesäkuuta Circuit de Catalunyalla. Kilpailun voittajaksi ajoi ensimmäisen voiton Ferrarilla ottanut hallitseva maailmanmestari Michael Schumacher.


title: Olivia Brown

text: Olivia Margarette Brown (10. huhtikuuta 1960 Livonia, Michigan) on yhdysvaltalainen näyttelijä.


title: Olivia Brown

text:
Hän näytteli etsivä Trudy Joplinia Miami Vicessä ja Vanessa Hargravesia "Designing Womenissa".
Brown näytteli myös merkittävää henkilöä elokuvassa "7th Heaven". Sekä monissa muissa elokuvissa mm.
"Throw Momma from the Train", "48 Hrs". ja "Streets of Fire".


title: Olivia Brown

text:
Hän oli naimisissa Mykelti Williamsonin kanssa 1983–1985. Tällä hetkellä hän on naimisissa James Okonkwon kanssa.
Brownilla ja Okonkwonilla on kaksi yhteistä lasta Morgan ja Kyyan.


title: Harmaapääalbatrossi

text: Harmaapääalbatrossi ("Thalassarche chrysostoma") on pienehkö etelänalbatrosseihin kuuluva albatrossi. Lajin nimesi Johann Reinhold Forster 1785.


title: Harmaapääalbatrossi

text: Linnun pituus on noin 81 cm ja siipien kärkiväli 200–215 cm. Nimensä mukaisesti lajilla on tuhkanharmaa pää, kaula ja niska. Selkäpuoli, pyrstön ja siipien yläpuolet ovat mustahkot ja alapuoli valkoinen. Nokka on musta ja siinä on oranssi kärki ja keltaiset reunat. Sukupuolet ovat samanväriset. Nuoret linnut ovat tummempia kuin aikuiset.


title: Harmaapääalbatrossi

text: Harmaapääalbatrossi pesii eteläisillä valtamerillä. Etelä-Georgialla ja Islas Diego Ramirezilla eteläisellä Atlantilla, Prince Edward Islandilla, Marionsaarella, Crozet ja Kerguelen saarilla Intian valtamerellä sekä Australialle kuuluvalla Macquariesaarella ja Uudelle-Seelannille kuuluvalla Campbellsaarella. Lajin kokonaispopulaatio on noin 184 730 yksilöä. Pesiviä pareja on yhteensä noin 92 300. Laji on taantunut ja on uhanalainen. Pääsyy vähenemiselle on pitkäsiimakalastus.


title: Harmaapääalbatrossi

text: Pesimäsaaret ovat kallioisia. Pesimäajan ulkopuolella laji vaeltelee Antarktiksen vesillä ja eteläisillä valtamerillä.


title: Harmaapääalbatrossi

text: Laji pesii vain joka toinen vuosi, jos pesintä onnistuu ja poikanen kasvaa lentokykyiseksi. Pesinnän epäonnistuessa pari pesii uudelleen seuraavana vuonna. Pesä on maassa ja munia on vain yksi. Haudonta-aika on 72 päivää ja molemmat puolisot osallistuvat hautomiseen. Poikanen on lentokykyinen keskimäärin 141 päivän ikäisenä. Emot ruokkivat sitä keskimäärin 1,2 päivän välein, keskimäärin 616 gramman annoksilla. Poikanen on painavimmillaan noin 5 kg hieman ennen lentoonlähtöään.


title: Harmaapääalbatrossi

text: Laji pesii ensi kerran vasta noin 13-vuotiaana. Poikanen palaa syntymäyhdyskuntaansa vasta 6–7 vuoden ikäisenä. Pesii yhdyskunnissa kuten kaikki albatrossit.


title: Harmaapääalbatrossi

text: Pääravintona ovat kalmarit, mutta syö myös kaloja ja jonkin verran äyriäisiä.


title: Veijo Tahvanainen

text: Veijo Matias Tahvanainen (s. 27. syyskuuta 1938 Ilomantsi) on entinen suomalainen suunnistaja, joka oli tuomassa Suomelle viestin MM-hopeaa 1968. Hän voitti hiihtosuunnistuksen ensimmäisen Suomen mestaruuden 1966 ja osallistui lajin ensimmäisiin epävirallisiin MM-kisoihin 1972.


title: Veijo Tahvanainen

text: Veijo Tahvanainen osallistui kolmiin kesäsuunnistuksen MM-kisoihin. Linköpingissä 1968 hän sijoittui henkilökohtaisella matkalla kymmenenneksi ja valittiin viestijoukkueen kakkososuudelle. Viestistä tulikin tiukka kisa, jossa Ruotsi jätti Suomen hopealle vaivaisella yhdeksän sekunnin erolla. Suomen muut viestinviejät olivat Rolf Koskinen, Juhani Salmenkylä ja Markku Salminen. Friedrichrodan kisat 1970 eivät tuoneet Suomelle yhtään mitalia. Tahvanainen oli miesten henkilökohtaisella matkalla toiseksi paras suomalainen 14:nnellä sijallaan. Viestissä hän lähetti Veikko Kostiaisen ankkuriosuudelle toisena, mutta lopputuloksissa Suomi tipahti neljänneksi. Stare Splavyssa 1972 Suomen menestys oli naisten varassa. Tahvanainen oli taas miesten kisan toiseksi paras suomalainen yhdeksänneksi sijoittuneena, mutta viesti päättyi hylkäykseen Risto Nuuroksen leimattua kolmannella osuudella väärällä rastilla.


title: Veijo Tahvanainen

text: PM-kisoissakaan ei Tahvanaiselle henkilökohtaista menestystä herunut. Vuoden 1969 PM-kisoissa hän ei edes nähnyt viestikilpailun loppua: Tahvanainen, Tuomo Peltola ja Veikko Kostiainen oli sijoitettu Suomen kolmen viestijoukkueen avaussuunnistajiksi, jotta he ehtivät heti oman suorituksensa jälkeen lähteä sotilaiden MM-kisoihin Sveitsiin.


title: Veijo Tahvanainen

text: Veijo Tahvanainen edusti Asikkalan Raikasta ja sai sen riveissä juhlia Jukolan viestin voittoa 1967 ja 1968. Jälkimmäisenä vuonna Raikkaan miehistö ylsi Tiomila-viestissä toiseksi, mikä onkin seuran historian paras saavutus tuossa ruotsalaiskisassa.


title: Veijo Tahvanainen

text: Tahvanainen teki historiaa voittamalla hiihtosuunnistuksen ensimmäisen henkilökohtaisen Suomen mestaruuden 1966. Hän oli mukana myös lajin ensimmäisissä epävirallisissa MM-kisoissa Bulgarian Velingradissa maaliskuussa 1972: tuloksena oli seitsemäs sija neljänneksi parhaana suomalaisena, joten kolmen hengen joukkuekisan, jossa Suomi sijoittui toiseksi, tuloksiin Tahvanaista ei laskettu.


title: Veijo Tahvanainen

text: Veijo Tahvanainen kilpaili myös ampumahiihtäjänä.


title: Erikoisjääkärit

text: Erikoisjääkärit on Suomen puolustusvoimien maavoimien erikoisjoukko. Erikoisjääkäreitä koulutetaan Utin jääkärirykmentissä. Erikoisjääkärit koulutetaan toimimaan vaativissa erikoisjoukkotehtävissä Suomessa ja tarvittaessa ulkomailla.


title: Erikoisjääkärit

text: Erikoisjääkärikoulutus jakautuu kolmeen osioon, jotka ovat "peruskurssi", "jatkokoulutus" ja "täydennyskoulutus". Koulutus kestää noin 14 kuukautta. 26 viikon pituiseen peruskoulutukseen sisältyy lähitaistelua, ase- ja ampumakoulutusta, laskuvarjokoulutusta, helikopteri-, vene-, ajoneuvokoulutusta, tiedustelukoulutusta, lääkintäkoulutusta, pioneerikoulutusta, viestikoulutusta ja pienryhmätaktiikkaa maastossa ja rakennetulla alueella. Jatkokoulutus kestää 26 viikkoa ja täydennyskoulutus noin kahdeksan viikkoa.


title: Michael Talbott

text: Michael Talbott (2. helmikuuta 1955 Waverly, Iowa) on yhdysvaltalainen näyttelijä, joka on parhaiten tunnettu etsivä Stanley Switekinä 1980-luvun poliisisarjassa Miami Vice. Talbott on esiintynyt myös muissa sarjoissa mm. "M*A*S*H", "Sanford & Son", "The Jeffersons" ja "Eight is Enough".


title: Saint David (Dominica)

text: Saint Davidin alue on yksi Dominican kymmenestä hallinnollisesta alueesta. Alue rajautuu Saint Andrewiin pohjoisessa, Saint Josephiin, St. Pauliin ja St. Georgeen lännessä ja Saint Patrickiin etelässä. Alueen pinta-ala on 131,6 km² ja väkiluku vuonna 2001 oli 6 789, johon sisältyy noin 3 000 karibi-heimon jäsentä.


title: Saint David (Dominica)

text: Alueen suurin asutuskeskus on Castle Bruce. Muut kylät ovat:


title: Erottamattomat

text: Erottamattomat () on David Cronenbergin ohjaama draamaelokuva vuodelta 1988. Elokuvan pääosissa ovat Jeremy Irons ja Geneviève Bujold.


title: Erottamattomat

text: "The New York Timesin" kriitikot valitsivat "Erottamattomat" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Erottamattomat

text: Jeremy Irons esittää kaksoisroolissa identtisiä kaksosia, Elliot ja Beverly Mantlea. Veljekset ovat gynekologeja ja poikkeuksellisen läheisiä toisilleen – he jakavat ihmissuhteetkin keskenään. Geneviève Bujold esittää näiden potilasta ja lopulta rakastettua, joka rikkoo Elliotin ja Beverlyn muodostaman parin.


title: Berlin Westkreuzin rautatieasema

text: Berlin Westkreuzin rautatieasema on merkittävä solmukohta Berliinin S-Bahnin rataverkostolla. Se sijaitsee Berliinin keskustan länsipuolella Charlottenburg-Wilmersdorfin hallintoalueella, paikassa jossa Berliinin kehärata ("Ringbahn") ja kaupungin läpi itä–länsi-suunnassa kulkeva rata ("Stadtbahn") risteävät. Toinen näiden ratojen risteyskohta on Ostkreuz keskustan itäpuolella. Westkreuzin asema avattiin 10. joulukuuta 1928.


title: Berlin Westkreuzin rautatieasema

text: Westkreuzin rautatieasemalta pääsee eri ratoja pitkin moneen suuntaan:


title: Berlin Westkreuzin rautatieasema

text: Aseman välittömässä ympäristössä ei ole paljon asutusta ja se sijaitsee jalankulkijoille hankalassa paikassa suurten liikenneväylien kupeessa. Siksi sitä käytetään lähinnä S-Bahn-linjalta toiselle vaihtamiseen. Kulkureitit itse asemalla ovat lyhyitä, koska risteävien ratojen laiturit sijaitsevat päällekkäin kahdessa eri tasossa.


title: Berlin Westkreuzin rautatieasema

text: Asemalla on tehty korjaustöitä, jotka valmistuivat jalkapallon MM-kisoihin 2006.


title: Orangen piirikunta

text: Orangen piirikunta () viittaa seuraaviin asioihin:Orangen piirikunta liittyy myös seuraaviin asioihin:


title: Markku Salminen (urheilija)

text: Markku Erik Salminen (9. syyskuuta 1946 Kokkola – 6. tammikuuta 2004 Järvenpää) oli suomalainen suunnistaja ja kestävyysjuoksija. Hän oli tuomassa Suomelle kolmea suunnistusviestin MM-mitalia, ja kestävyysjuoksussa hän ylsi SM-pronssille ja taivalsi Bostonin maratonilla kymmenen parhaan joukkoon.


title: Markku Salminen (urheilija)

text: Markku Salminen osallistui neljä kertaa suunnistuksen MM-kisoihin. Parhaaksi henkilökohtaiseksi saavutukseksi jäi viimeisten, vuoden 1976 kisojen viides sija Aviemoressa Skotlannissa. Linköpingissä 1968 hän oli 13:s, Friedrichrodan 1970 suomalaisittain heikosti menneissä kisoissa 22:s ja syyskuussa 1974 Viborgissa 16:s. Hän oli joka kerta mukana myös Suomen viestijoukkueessa, ja kolmasti urakka päättyi mitaliin. Vuoden 1968 hopeamitalista Salminen ei tosin saanut kehuja, kun Rolf Koskinen, Veijo Tahvanainen ja Juhani Salmenkylä hankkivat hänelle ankkuriosuudelle yli neljän minuutin etumatkan. Ruotsin Göran Åhlund kuitenkin painui ohi ja jätti Suomen hopealle yhdeksän sekunnin erolla. Vuonna 1970 Salminen ja kumppanit jäivät viestissä neljänneksi, eikä koko kisoista tullut Suomeen yhtään mitalia. Vuonna 1974 Salminen juoksi viestin kakkososuuden, kun suomalaiset palasivat mitalikantaan, mutta voitosta ei tullut taistelua: Ruotsi oli lähes 16 minuuttia edellä. MM-kisoissa 1976 Ruotsin lisäksi edelle livahti Norja, mutta Salminen ja avausosuuden juossut Hannu Mäkirinta pääsivät toistamiseen MM-kisojen palkintokorokkeelle.


title: Markku Salminen (urheilija)

text: Katkeria viestimuistoja Salmiselle jäi varmasti myös vuoden 1979 Jukolan viestistä. Lyn-seura ylsi ensimmäisenä norjalaisjoukkueena viestin voittoon, kun Viggo Åberg jätti Järvenpään Palon ankkurina juosseen Salmisen kolmen sekunnin päähän taakseen. Toki Salminen oli Jukolan voittoa juhlinut jo vuonna 1970 Helsingin Suunnistajien ja 1978 Palon riveissä.


title: Markku Salminen (urheilija)

text: Ainoat PM-kisojen mitalinsa Salminen sai viestistä. Viborgissa 1967 tuli hopeaa, ja Kemiössä ja Paraisilla järjestetyissä kisoissa 1969 maaliin tuli ensimmäisenä Suomen kolmosjoukkue, jossa Salmisen lisäksi suunnistivat Tuomo Peltola, Matti Mäkinen ja Raimo Nissi.


title: Markku Salminen (urheilija)

text: Henkilökohtaiseen Suomen mestaruuteen Salminen ylsi kuudesti, ja lisäksi hän oli viidesti voittamassa viestimestaruutta.


title: Markku Salminen (urheilija)

text: Markku Salminen osoitti kestävyytensä myös juoksuradoilla ja maanteillä. Hän saavutti SM-pronssia 10 000 metrin juoksussa 1970. Maineikkaalla Bostonin maratonilla Salminen sijoittui kahdeksanneksi 1971 ja kymmenenneksi seuraavana vuonna.


title: Venäläinen symbolismi

text: Venäjän symbolismi oli symbolismiin kuuluva taidesuuntaus, joka vaikutti voimakkaimmillaan 1800-luvun lopussa ja 1900-luvun alussa. Se edustaa venäläistä haaraa yleiseurooppalaisesta symbolismin suuntauksesta. Venäjän symbolismi ajoittuu pääosin Venäjän kulttuurin "Hopeakaudeksi" kutsutulle ajanjaksolle (1890–1917). Tällöin etsittiin vimmaisesti uusia ilmaisukeinoja lähes kaikilla taiteenaloilla, ja modernismiin liittyvä avantgardismi oli jo orastamassa. Symbolismin ja avantgardismin ohella vuosisadan alku liitetään niin Venäjän kuin muun Euroopan taiteissa usein myös dekadenssiin. Venäjän symbolismi keskittyy vahvasti kaunokirjallisuuteen, mutta myös muissa taidemuodoissa oli tärkeitä symbolismin ilmentymiä.


title: Venäläinen symbolismi

text: Symbolismin lähtökohtia olivat mystiikkaa ja romantiikkaa edustaneet taiteilijat ja filosofit, muun muassa Dostojevski, Wagnerin oopperat sekä Schopenhauerin ja Nietzschen filosofia. Myös Ibsenin näytelmät vaikuttivat Venäjän symbolismin kehitykseen.


title: Venäläinen symbolismi

text: Venäjän symbolisteille "Itä–Länsi-kysymys" oli Venäjän ja koko ihmiskunnan kohtalonkysymys. Symbolismin keskeisen auktoriteetin filosofi ja runoilija Vladimir Solovjovin sanoin kysyttiin:


title: Venäläinen symbolismi

text:
"Kenen itä tahdot olla"
"Kristuksen vai Kserkseksen?"


title: Venäläinen symbolismi

text: Suuntauksen katsotaan alkaneen Nikolai Minskin artikkelista "Ikivanha väittely" (1884), sekä Dmitri Merežkovskin vuonna 1892 julkaisemasta kirjasta, joka käsitteli venäläisen nykykirjallisuuden alennustilan ja uusien suuntausten taustatekijöitä (). Kumpikin kirjoittaja oli individualismin yltiöpäinen kannattaja ja luovan taiteen ylistäjä.


title: Venäläinen symbolismi

text: Ennen 1900-luvun vaihdetta symbolismin keskeisiä edustajia olivat runoilijat ja prosaistit Valeri Brjusov, Konstantin Balmont ja Fjodor Sologub, joista jälkimmäinen kutsui itseään "Kuoleman runonlaulajaksi". Vuosisadan vaihteen jälkeen suuntauksen toisessa vaiheessa merkittävimpiä edustajia olivat runoilijat Aleksandr Blok ja Andrei Belyi. Proosaa pääosin kirjoittavista kirjailijoista huomattava symbolisti oli Aleksei Remizov. Symbolismilla oli lisäksi suuri vaikutus muun muassa Anna Ahmatovan varhaiseen runouteen ennen akmeismin vastareaktiota.


title: Venäläinen symbolismi

text: Huomattavimpia symbolistisia taidemaalareita edustaa Mihail Vrubel, joka on tunnettu erityisesti suuresta mosaiikkimaisesta maalauksestaan "Istuva demoni" (1890). Muita merkittäviä symbolisteja olivat Victor Borisov-Musatov, Mihail Nesterov, Léon Bakst, Mstislav Dobužinsky ja Nicholas Roerich.


title: Venäläinen symbolismi

text: Merkittävin venäläinen symbolistinen säveltäjä oli Aleksandr Skrjabin, joka ensimmäisessä sinfoniassaan ylisti taidetta miltei uskonnollisesti. Sinfonisessa runoelmassaan "Le Devin Poem" (1902–1904) Skrjabin pyrki kuvaamaan ihmisen sielun kehitystä alkaen panteismista ja päättyen kaikkeuden ykseyteen. Skrjabin kehitti teostensa esityksiä performanssin suuntaan yhdistelemällä musiikin runouteen, tanssiin, väreihin ja tuoksuihin, pyrkimyksenään luoda hurmioitunut taiteellinen kokonaiselämys. Samankaltaisia ajatuksia poikkitaiteellisista kokonaistaideteoksista esittivät myös Andrei Belyi ja Wassily Kandinsky.


title: Venäläinen symbolismi

text: Perinteisemmässä näyttämötaiteessa jo Anton Tšehovin myöhäisiä näytelmiä on luonnehdittu vahvasti symbolismin sävyttämiksi, vaikka niiden dramatisoinnit olivat aluksi hyvin realistisia. Tšehovin veljenpoika Mihail Tšehov (1891–1955) kehitti sittemmin myös symbolistisen näyttelemisen metodiikkaa, jota sovelletaan yhä näyttelijäntyössä. Selkeästi symbolistista teatteria edustivat muun muassa joidenkin Aleksandr Blokin teoksiin perustuvat dramatisoinnit.


title: Markku Riikonen

text: Markku Riikonen (s. 19. huhtikuuta 1937 Ruokolahti) on suomalainen näyttelijä ja ohjaaja. Hän on esiintynyt elokuvissa ja on ollut ääninäyttelijänä piirretyissä, kuten Musta Pekkana Disneyn eri piirretyissä, sekä lukemattomissa televisiomainoksissa. Markku Riikosen vaimo on näyttelijä Mari Riikonen.


title: Käärmekaktus

text: Käärmekaktus ("Disocactus flagelliformis") on "Disocactus"-sukuun kuuluva kaktuskasvi.


title: Käärmekaktus

text: Luonnonvaraisena käärmekaktus kasvaa Meksikon jyrkillä rantatöyräillä. Sen versot voivat kasvaa yli metrin mittaisiksi, joten sitä on kasvatettava riippuvassa amppelissa. Käärmekaktukseen puhkeaa syksyllä kukkia. Kukat ovat puhjetessaan ruusunpunaisia, mutta väri haalistuu myöhemmin. Kukat ovat kolmen sentin levyiset ja viiden sentin pituiset. Yksittäinen kukka kestää vain muutaman päivän, mutta hyvissä oloissa kukinta kestää jopa pari kuukautta.


title: Käärmekaktus

text: Käärmekaktus tarvitsee runsaasti valoa, vanhat versot sietävät jopa eteläikkunan auringonpaahdetta, mutta nuorille versoille eteläikkunan auringonvalo voi olla liikaa. Kesällä kasvin voi jopa siirtää ulos lämpimälle seinustalle, sateelta suojaten. Käärmekaktus viihtyy hyvin 25–30 asteen päivälämpötilassa. Lepokaudella, joka kestää syyskuusta maaliskuuhun, riittää 7–15 asteen lämpötila. Käärmekaktus tarvitsee kasvun aikana runsaasti vettä. Tasaisesta kosteudesta on hyötyä, mutta kaktusta ei ole viisasta kastella päivittäin. Lepokaudella tasainen mutta niukka kosteus on tarpeen. Voimakas kasvu edellyttää myös tasaista ja runsasta lannoitusta. Käärmekaktus tarvitsee ravinteikkaan ja kuohkean mullan. Nopeakasvuisuudesta johtuen kasvin multa on syytä vaihtaa vuosittain. Kasvi mahtunee vanhanakin 15 sentin ruukkuun. Kasvin monistus käy helposti pistokkaita juurruttamalla. Kaktuksesta leikataan noin 15 sentin mittaisia varrenpaloja, joiden annetaan kuivua muutaman päivän ennen istuttamista syvään ruukkuun. Käärmekaktus saa helposti tuholaisia. Yleisimmät tuholaiset ovat juurikirvat ja punkit jotka on syytä huomata ajoissa.


title: Raivopäät

text: Raivopäät on kouvolalainen punk rock "henkinen" suomirock yhtye, joka perustettiin joulukuussa 1993. Yhtye esittää mm. vanhoja suomalaisia punk-kappaleita, mutta myös omia lauluja. Yhtye lopetti toimintansa lokakuussa 2013, jolloin äänitettiin yhtyeen viimeisin äänite.


title: Raivopäät

text: Raivopäiden alkuperäinen tarkoitus oli julkaista vain yksi äänite, jolla he saisivat - omien sanojensa mukaan - "nimensä suomirockin historiaan". Sittemmin Raivopäät on julkaissut kuitenkin lukuisia levyjä, ja keikkailut Suomen lisäksi mm. Virossa, Tšekissä ja Saksassa. Myös Konnunsuon vankilassa yhtye teki keikan 1. heinäkuuta 1994.


title: Raivopäät

text: Raivopäät jäi ensimmäiselle pidemmälle tauolle kesäkiertueen jälkeen heinäkuun lopulla 1997, ja jatkoi lähes täysin uudistuneessa kokoonpanossa saman vuoden syyskuussa.


title: Raivopäät

text: Raivopäät meni alkuvuodesta 2009 studioon "ystävineen" Maukka Perusjätkä, Veltto Virtanen, Pepe Lempinen (Sensuuri), Vesa Häkli (Vandaalit), Hate Konttinen (Karanteeni), Kalle Kääriäinen (Karanteeni), Lättä (Kohu-63), Pauli Johansson ja Tami Ranta (Loose Prick), Jani Viitanen (Ex - Yö), Vesa Jokinen (Klamydia) ja Twist Twist Erkinharju (Los Bastardos Finlandeses + ex-Peer Günt & ex- Leningrad Cowboys). Kyseessä oli tähän mennessä laajin kokoonpano paneutuen osin harvinaisten punk-klassikkojen tulkintoihin ja tuloksena syntyi Punkrock Jukebox 3, joka masteroitiin lokakuussa 2009. Albumi ilmestyi 25.11.2009. Albumilta julkaistiin nettisinkku Säpinää / Elämää valheiden keskellä. Nämä ja uusimmat levyt on julkaissut muutoinkin punkrockista tunnettu Propaganda Records ja jakelijana toimii Playground Music.


title: Raivopäät

text:
Raivopäät yhtyeen kokoelma-albumi Via Dolorosa vuosilta 1994-1997 ilmestyi 19. toukokuuta 2010.
Vuonna 2010 äänitetty ja miksattu "Punkrock Jukebox 4" albumi ilmestyi keväällä 2011. Punkrock Jukebox -kokoonpano esiintyi festivaalikeikalla Korian Pioneeri Rockissa, jossa kuvattiin seuraavan levyn kansikuvat.


title: Raivopäät

text: Uusimman "Punkrock Jukebox 5" albumin keväällä 2011 alkaneet äänitykset päättyivät lokakuussa 2011, jotta äänite ilmestyi tammikuussa 2012. Kouvolan videoitu kokoonpanon festivaalikeikka äänitettiin jatkokäyttöä varten.


title: Raivopäät

text: Osa yhtyeestä soittaa myös joulukuussa 2012 ilmestyneellä Kouvola Unitedin "Lapsi kyyneliin hukkuvan maan" levyllä vierainaan muun muassa Olli Lindholm ja Veltto Virtanen. Raivopäiden "Mirellan" ohella levyllä on Yö -yhtyeen ensimmäisiä aiemmin levyttämättömiä Jussi Hakulisen tekemiä kappaleita.


title: Raivopäät

text: Lokakuussa 2013 Raivopäät meni poikkeuksellisesti nyt kotikaupungissaan Kouvolassa Madmix -studioon Jani Huusarin äänitettäväksi. Vuoden lopulla kappaleista syntyi puoli levyllistä Karanteenin kanssa tehdylle albumille Karanteeni / Raivopäät "Aitoa Punkkia". Levyn tuotti jo tuttu punkin ranka Propaganda Records. Jani Huusarin miksauksen masteroi keväällä Heikki Vilenius. Karanteenin miksauksesta ja soundeista vastasivat Hate Konttinen ja Vilenius. Aitoa Punkkia ilmestyi toukokuussa 2014.


title: Katariina Kaitue

text: Katariina Kaitue (oik. Kaitue-Harima; s. 21. tammikuuta 1967 Helsinki) on suomalainen näyttelijä. Hän on toiminut vuodesta 1991 vakituisena näyttelijänä Suomen Kansallisteatterissa, jossa hän on tehnyt kymmeniä rooleja.


title: Katariina Kaitue

text: Kaitue opiskeli Teatterikorkeakoulussa 1987–1991. Teatteriuran ohella hän on esiintynyt elokuvissa ja ääninäyttelijänä muun muassa Disneyn piirroselokuvissa.


title: Katariina Kaitue

text: Kaitueen äiti on näyttelijä Liisamaija Laaksonen ja veli yritysjohtaja Karri Kaitue. Vuonna 2007 Kaitue kihlautui Matti Vänskän kanssa. Pariskunta avioitui uudenvuoden aattona 2016. Kaitueella on kaksi poikaa aiemmasta avioliitostaan Sakari Hariman kanssa.


title: Hannu Mäkirinta

text: Hannu Matias Mäkirinta (30. huhtikuuta 1949 Jurva – 17. helmikuuta 1989) oli suomalainen suunnistaja, joka oli vuosina 1974 ja 1976 tuomassa Suomelle MM-mitalia suunnistusviestissä.


title: Hannu Mäkirinta

text: Mäkirinta voitti poikien sarjassa Pohjoismaiden mestaruuden 1969 ja nousi seuraavalla vuosikymmenellä miesten maajoukkueeseen. MM-kisoihin hän osallistui ensi kerran Tanskan Viborgissa 1974. Henkilökohtaisessa kisassa saaliina oli vain 19. sija, mutta viestikilpailuun hän pääsi Suomen joukkueen avaajaksi. Ruotsi karkasi kisan aikana lähes 16 minuutin päähän, mutta Mäkirinta, Markku Salminen, Risto Nuuros ja Seppo Väli-Klemelä saivat uurastuksestaan palkinnoksi hopeisen mitalin. Syksyllä 1975 Mäkirinta kamppaili PM-kisoissa jopa henkilökohtaisen kisan voitosta, mutta Ruotsin maailmanmestari Bernt Frilen jätti suomalaisen kuitenkin hopealle. Aviemoren MM-kisoissa Skotlannissa 1976 Mäkirinta joutui tyytymään 15. sijaan. Viestiin hän pääsi taas avausosuudelle ja suunnisti Markku Salmisen, Matti Mäkisen ja Kimmo Rauhamäen kanssa pronssille.


title: Hannu Mäkirinta

text:
Suomen mestariksi Mäkirinta suunnisti normaalimatkalla 1974 ja yömestaruus tuli 1975. Samana vuonna hän ankkuroi vielä Jukolan viestin voiton. Parhaina menestysvuosinaan (1973–1977) hän edusti Alavuden Urheilijoita.
Mäkirinta menehtyi sairaalassa Malagassa vuonna 1989.


title: Salminen

text: Salminen on suomalainen sukunimi. Se kuuluu ns. Virtanen-tyyppiin, 1800-luvun loppupuolella yleisiksi tulleisiin lähinnä länsisuomalaisiin sukunimiin, jotka on muodostettu liittämällä vanhojen itäsuomalaisten sukunimien mallista saatu johdin -"nen"- johonkin kansallisromanttista luontosanastoa edustavaan luontoaiheiseen sanaan, joka ei ole eläinlajin nimi. Nimen taustalla on osassa tapauksista jokin salmi-alkuinen talon tai torpan nimi. Harvinaisempana nimi Salminen, kuten osa muistakin Virtanen-tyypin nimistä oli olemassa jo ennen nimien yleisiksi tuloa.


title: Kilisin maakunta

text:
Kilisin maakunta on yksi Turkin 81 maakunnasta. Se sijaitsee eteläisessä Turkissa lähellä Syyrian rajaa. Maakunnan pääkaupunki on Kilis. Sieltä on maantieyhteys Syyrian Aleppon maakuntaan; valtakunnanrajalle on kaupungista maanteitse kymmennen kilometriä.
Maakunnan pointa-ala on 1 412 neliökilometriä. Vuonna 2014 maakunnan väkiluvuksi arvioitiin 128 781 asukasta. Maakunta on jaettu neljään piirikuntaan; Elbeyli, Kilis, Musabeyli ja Polateli.


title: Palomäki

text: Palomäki voi tarkoittaa seuraavia:


title: Carlos Sastre

text: Carlos Sastre Candil (s. 22. huhtikuuta 1975 Madrid) on espanjalainen kilpapyöräilijä, joka ammattilaiseksi siirryttyään aloitti vuonna 1997 ONCE-tallissa. Vuosina 2002–2008 hän oli Team CSC:n luotettava jäsen. Kausilla 2009–2010 hän edusti UCI Continental Circuits -tasolla kilpaillutta Cervélo TestTeamia ja viimeisellä ammattilaiskaudellaan 2011 hän kilpaili saman tason Geox-TMC -joukkueessa.


title: Carlos Sastre

text: Sastre luokiteltiin ajajien ja innokkaiden kannattajien keskuudessa pitkään "ulkopuoliseksi", koska hän ei ollut kerännyt merkittäviä voittoja, mutta oli kuitenkin tarmokkaasti saattanut esimerkiksi tunnetut seuratoverinsa Laurent Jalabert'n, Joseba Belokin ja Ivan Basson melkoisiin saavutuksiin näiden uran aikana. Sastre oli uransa aikana loistava mäkimies ja ollut aina arvostettu suurien kisojen osallistuja, kuten esimerkiksi Tour de Francen ja Espanjan ympäriajon osallistumiset osoittavat.


title: Carlos Sastre

text: Vuoden 2008 Ranskan ympäriajossa Sastre voitti Alpe d'Huez'lle päättyneen 17. osuuden karattuaan kärkiryhmästä heti nousun alkaessa. Samalla hän sai maillot jaune -paidan haltuunsa. Toiseksi viimeisellä etapilla, aika-ajossa, hän pystyi säilyttämään kokonaisjohdon Cadel Evansiin yli minuutissa, varmistaen samalla kilpailun voiton.


title: Malá Dáma

text: Malá dáma (suomeksi "Pieni daami") oli Tšekin edustuskappale Eurovision laulukilpailussa 2007. Tämä oli myös maan ensimmäinen edustuskappale. Sen esitti hard rock-bändi Kabát. Kappale esitettiin laulukilpailun semifinaalissa, mutta se jäi viimeiseksi saaden vain yhden pisteen Virosta ja jäi pois finaalista.


title: Salmisen rautatieasema

text: Salmisen rautatieasema () on rautatieliikennepaikka Suomen rataverkkoon kuuluvalla rataosalla . Liikennepaikka sijaitsee Suonenjoen kunnan Salmisen kylässä noin 13 kilometriä pohjoiseen Suonenjoen rautatieasemalta, Pieksämäen ja Iisalmen välisellä osuudella. Asemarakennus on vuodelta 1889.


title: Salmisen rautatieasema

text: Liikennepaikka toimii ainoastaan junakohtauspaikkana, eikä siellä ole kaupallista henkilö- tai tavaraliikennettä. Ratapiha käsittää pääraiteen lisäksi kaksi sivuraidetta, joita käytetään junaliikenteessä. Ratapihalla on myös neljäs raide vaunujen säilytystä varten. Liikennepaikka on miehittämätön, ja liikenteenohjaustoiminnot hoidetaan keskitetysti kaukokäytöllä Pieksämäen rautatieasemalta käsin.


title: Salmisen rautatieasema

text: Asemarakennus on osittain laitetilana. Rakennuksen alkuperäinen henkilökunnan asuinhuoneistopääty on kesäasuntona.


title: Kaarevuus

text: Kaarevuus tarkoittaa matematiikassa lukuisia geometrisia käsitteitä. Ylimalkaisesti ilmaistuna kaarevuus tarkoittaa poikkeamaa suoruudesta tai laakeudesta.


title: Kaarevuus

text: Yksinkertainen esimerkki kaarevuudesta on ympyrä, jonka kaarevuus on kääntäen verrannollinen säteeseen.


title: John Diehl

text:
John Diehl (s. 1. toukokuuta 1950 Cincinnati, Ohio, Yhdysvallat) on yhdysvaltalainen näyttelijä. Diehl tunnetaan parhaiten rooleistaan Charles Kawalskynä vuoden 1994 elokuvassa "Tähtiportti", etsivä Larry Zitona 1980-luvun sarjassa
"Miami Vice", apulaispoliisipäällikkö Ben Gilroyna "Shieldissä" ja Cruisena "Stripessa". Hän on esittänyt myös Cooperia "Jurassic Park III:ssa" (2001). Diehl esiintyi myös "Pearl Harborissa".


title: John Diehl

text: John Diehl on ollut naimisissa laulaja Julie Christensenin kanssa vuodesta 1992 lähtien. Parilla on myös yhteinen poika Jackson (s. 1993).


title: Seppo Väli-Klemelä

text: Seppo Tapio Väli-Klemelä (s. 13. marraskuuta 1949 Helsinki) on entinen suomalainen suunnistaja, joka saavutti vuonna 1974 suunnistusviestin MM-hopeaa. Hän on Länsi-Uudenmaan SKV:n toimitusjohtaja.


title: Seppo Väli-Klemelä

text: Väli-Klemelä osallistui suunnistuksen MM-kisoihin Tanskan Viborgissa 1974. Henkilökohtaisessa kilpailussa hän jäi 14. sijalle, mutta viestikilpailuun hän sai paikan Suomen joukkueen ankkurina. Ruotsi voitti Suomen lähes 16 minuutilla, mutta Hannu Mäkirinta, Markku Salminen, Risto Nuuros ja Väli-Klemelä saivat hopeamitalin. Suomen edellisestä miesten viestimitalista oli silloin kuusi vuotta. MM-tasolla Väli-Klemelä ei tämän jälkeen enää kilpaillut, ja PM-kisoissa parhaaksi saavutukseksi jäi Norjan Bergenissä 1973 Risto Nuuroksen, Simo Nurmisen ja Tuomo Peltolan kanssa saatu viestivoitto. Henkilökohtaisessa PM-kilpailussa Väli-Klemelä sai viidennen sijan 1973 ja neljännen sijan 1977.


title: Seppo Väli-Klemelä

text: Väli-Klemelä edusti urallaan Kaarinan Urheilijoita, Karkkilan Poikia ja Angelniemen Ankkuria. Hän oli ankkurina Angelniemen Ankkurin viestijoukkueessa, joka voitti Jukolan viestin vuonna 1973. Vuoden 1979 viestissä Lapualla hän oli mukana yhdessä kilpailun historian tiukimmista lopputaistoista, jossa hän tuli Angelniemen Ankkurin kilpailijana neljänneksi 12 sekunnin erolla voittajaan. Tiomila-viestissä hän sijoittui joukkueineen toiseksi 1973 ja 1987.


title: Seppo Väli-Klemelä

text: 1970-luvun alussa Väli-Klemelä kuului niin sanottuun "Hautausmaan jengiin" Erkki Knuuttilan ja Veikko Kiilin kanssa, ja keväällä 1972 mukaan liittyi myös tuleva maailmanmestari Liisa Veijalainen. Joukko sai nimensä juoksemalla lenkkejään Turun hautausmaan maisemissa, ja he kaikki saivat valmennusapua juoksuvalmentaja Kari Sinkkoselta.


title: Seppo Väli-Klemelä

text: Väli-Klemelä on valmentanut useita suunnistajia, muun muassa Mika Kuismaa ja Marika Mikkolaa sekä tyttöjen viestimaailmanmestaruutta 2003 voittamassa ollutta Annamaria Väli-Klemelää. Hän on ollut vastuussa Angelniemen Ankkurin, Deltan ja Turun Suunnistajien huippuryhmien valmennuksesta ja on toiminut syksystä 2007 lähtien Paimion Rastin edustussuunnistajien managerina.


title: Kenji Miyamoto

text: Kenji Miyamoto (; 17. lokakuuta 1908 Yamaguchi – 18. heinäkuuta 2007 Tokio) oli Japanin kommunistisen puolueen pääsihteerinä vuosina 1958–1970 ja puolueen presidiumin puhemiehenä 1970–1997. Hän oli kaksi kautta ylähuoneen jäsenenä.


title: Kenji Miyamoto

text: Miyamoto syntyi Yamaguchin prefektuurissa. Hän opiskeli taloustiedettä Tokion keisarillisessa yliopistossa ja liittyi puolueeseen 1931. Sotapoliisi pidätti hänet 1933 poliisinvakoojan kuolemaan sekaantumisesta epäiltynä ja hänet vangittiin kahdeksitoista vuodeksi, kunnes Japani antautui toisen maailmansodan lopussa 1945.


title: Kenji Miyamoto

text: Miyamoto nousi kommunistisen puolueen johtoon 1961, jolloin se erkaantui Neuvostoliiton ja Kiinan esikuvista. Vuonna 1976 puolueen tavoitteista poistettiin proletariaatin diktatuuri, jonka tilalle tavoitteiksi otettiin vapaus ja demokratia.


title: Kenji Miyamoto

text: Miyamoto oli puolueen puhemiehenä kunnes jäi eläkkeelle syyskuussa 1997 ja piti senkin jälkeen kunniapuheenjohtajan asemaa. Hän kuoli sairaalassa Tokiossa 98 vuoden ikäisenä.


title: Julie Christensen

text:
Julie Christensen (s. 21. tammikuuta, Iowa) on yhdysvaltalainen laulaja. Hän on työskennellyt monien muusikoiden kanssa. Heitä ovat mm.
Leonard Cohen, Todd Rundgren, Robben Ford, Iggy Pop, Public Image Limited, Van Dyke Parks, John Doe, Exene Cervenka, Steve Wynn ja k.d. lang.


title: Julie Christensen

text: Christensen oli "The Divine Horsemenin" jäsen vuodesta 1983 vuoteen 1987, mukana oli myös hänen ex-miehensä Chris D.


title: Boris Gryzlov

text: Boris Vjatšeslavovitš Gryzlov (, s. 15. joulukuuta 1950 Vladivostok) on venäläinen poliitikko, joka toimi Venäjän valtioduuman puhemiehenä vuosina 2003–2011. Gryzlov kuuluu maan johtavan puolueen Yhtenäisen Venäjän johtohahmoihin ja häntä pidetään Vladimir Putinin läheisenä liittolaisena.


title: Boris Gryzlov

text: Gryzlov syntyi Vladivostokissa, mutta kasvoi Leningradissa (nyk. Pietari). Hän valmistui Leningradin viestinnän sähköinstituutista 1973 ja työskenteli radioinsinöörinä. Joulukuussa 1999 Gryzlov valittiin duumaan Sergei Šoigun johtaman Yhtenäisyys-puolueen ehdokkaana ja hän toimi puolueen parlamenttiryhmän puheenjohtajana. Vuosina 2001–2003 hän oli Venäjän sisäministeri.


title: Boris Gryzlov

text: Gryzlov valittiin duuman puhemieheksi vuonna 2003. Hän ilmoitti joulukuussa 2011 eroavansa puhemiehen tehtävistä, kun Yhtenäinen Venäjä oli menettänyt juuri pidetyissä duuman vaaleissa parlamenttipaikkoja ja maassa oli mielenosoituksia. Eroilmoituksella arveltiin pyrkivän rauhoittamaan protesteja.


title: Salmisen seisake

text: Salmisen seisake () on Jokioisten Museorautatien seisake Jokioisten kunnassa Kanta-Hämeessä. Liikennepaikka sijaitsee Rehtijärven kylän länsipuolella, kaksi kilometriä etelään Minkiön asemalta ja neljä kilometriä pohjoiseen Jokioisten asemalta. Se sijaitsee ratakilometrillä 10,0 museorautatien ja Hiitelänmäentien tasoylikäytävän vieressä, aivan Kujanpää-nimisen tilan pihapiirin tuntumassa.


title: Salmisen seisake

text: Alun perin liikennepaikka oli yksi kapearaiteisen Jokioisten rautatien liikennepaikoista. Se avattiin liikenteelle ensimmäisen kerran 22. toukokuuta 1932, kun Jokioisten rautatie aloitti moottorivaunuliikenteen Forssan ja Humppilan välillä. Liikennepaikka lakkautettiin 31. toukokuuta 1949. Jokioisten Museorautatie otti seisakkeen uudelleen käyttöön 5. kesäkuuta 1994.


title: Salmisen seisake

text: Liikennepaikalla ei ole asemarakennusta, ainoastaan seisakkeen nimikyltti sekä lyhyt matkustajalaituri. Museorautatien henkilöjunat pysähtyvät liikennepaikalla tarvittaessa.


title: Salmisen seisake

text: Salminen on ollut junanlähetyspaikkana Höyryfestivaalien yhteydessä, kun LWR 6 -veturilla on ajettu Minkiön ja Salmisen väliä. Seisakkeelle ei ole kiinteätä puhelinyhteyttä, vain käsipuhelimet.


title: Scott Langkow

text: Scott Langkow (s. 21. huhtikuuta 1975 Edmonton, Kanada) on uransa päättänyt kanadalainen jääkiekkomaalivahti.Langkowilla on vaimo ja kaksi lasta, tyttö ja poika. Hänen nuorempi veli Daymond Langkow, on pelannut NHL:ssä.


title: Urho Kujala

text: Urho Kujala (s. 18. toukokuuta 1957, Vampula) on suomalainen entinen suunnistaja, joka oli tuomassa Suomelle MM-pronssia suunnistusviestissä 1978 ja voittamassa Tiomila-viestiä 1982.


title: Urho Kujala

text: Urho Kujala edusti Suomea kolmissa suunnistuksen MM-kisoissa. Debyytti tapahtui Norjan Kongsbergissa 1978, kun Kujala sai paikan Suomen viestijoukkueen ykkösosuuden suunnistajana. Norja ja Ruotsi pysyivät selvästi edellä, mutta pronssimitalin Suomeen hankkivat Kujalan lisäksi Jorma Karvonen, Simo Nurminen sekä Risto Nuuros, joka sai pidettyä Sveitsin juoksijan seitsemän sekunnin päässä takanaan. Kujalan MM-kisaura sai jatkoa Sveitsin Thunissa 1981, mutta henkilökohtaisen kisan vaatimaton 39. sija ei tuottanut jatkotehtäviä. Vuoden 1983 MM-kisoissa Unkarin Zalaegerszegissa Kujala oli henkilökohtaisessa kisassa viidestoista ja pääsi viestiin kakkososuudelle, mutta tällä kertaa viestikisa tuotti vain seitsemännen sijan.


title: Urho Kujala

text: Liedon Parmaa edustanut Urho Kujala pääsi 1982 juhlimaan Tiomila-viestin voittoa, mikä onnistui tuolloin vasta toista kertaa ei-ruotsalaiselta joukkueelta. Edelliset suomalaisjuhlat ruotsalaisviestissä oli vietetty 1954, kun Helsingin Suunnistajat oli ykkönen. Kujala juoksi viestissä yhdeksännen osuuden, ja Hannu Kottonen ankkurina varmisti voiton 20 sekunnin erolla isäntämaan Almby IK:hon.


title: Raemäen seisake

text: Raemäen seisake () on Jokioisten Museorautatien seisake Jokioisten kunnassa Kanta-Hämeessä. Liikennepaikka sijaitsee Kiipunmäki-nimisen kohouman päällä lähellä Raemäen tilaa, suunnilleen Jokioisten ja Minkiön asemien välisen noin kuuden kilometrin mittaisen rataosuuden puolivälissä. Se sijaitsee ratakilometrillä 11,7 Kiipunmäentien ja Klemeläntien tasoylikäytävien välissä.


title: Raemäen seisake

text: Alun perin liikennepaikka oli yksi kapearaiteisen Jokioisten rautatien liikennepaikoista. Se avattiin liikenteelle ensimmäisen kerran 25. helmikuuta 1931 ja lakkautettiin 30. syyskuuta 1951. Koeliikenteen aikana vuosina 1972–1973 Raemäessä pysähdyttiin kahvitauolle; junan mukana oli toisena jarruvaununa toimivaan tavaravaunuun sisustettu kahvinmyyntipiste.


title: Raemäen seisake

text: Jokioisten Museorautatie otti seisakkeen uudelleen käyttöön 25. kesäkuuta 1978.


title: Raemäen seisake

text: Raemäen asemarakennuksena on pieni puhelinvartiotupa, jonka edustalla on lyhyt puurakenteinen henkilölaituri. Liikennepaikka miehitetään vain tarvittaessa peräkkäin kulkevien junien vuoksi. Ratapihaa tai sivuraiteita ei ole. Museorautatien henkilöjunat pysähtyvät liikennepaikalla tarvittaessa.


title: Raemäen seisake

text: Nykymuotonsa liikennepaikka sai vuonna 1988, kun JR4 -veturi palasi kolme vuotta kestäneestä täyskorjauksestaan Kuopiosta ja sen kotiinpaluun kunniaksi ajettiin normaalien henkilöjunien lisäksi myös JR4 -vetoinen tavarajunapari. Turvallisuuden vuoksi Raemäkeen perustettiin junanlähetyspaikka, joka valvoi että kaksijunaliikenne sujui moitteetta: tavarajuna odotti paikalla, kunnes Jokioinen ilmoitti henkilöjunan olevan valmiina lähtöraiteella, sivuraiteen olevan vapaa tavarajunalle ja tulovaihteen olevan käännetty sille valmiiksi.


title: Raemäen seisake

text: Sittemmin miehitystä on käytetty mm. Evakkojuna-tapahtuman yhteydessä, kun henkilöjunassa käytettiin kaksinvetoa. Koska Jänhijoen sillalle ei painorajoituksen vuoksi saa ajaa kuin yhden veturin kerrallaan, etummainen veturi ajoi Minkiön ja Raemäen välisellä rataosuudella erillään muusta junasta.


title: Kirkkotien seisake

text: Kirkkotien seisake (, ratakm 13+300) on Jokioisten Museorautatien seisake Jokioisten kunnassa Kanta-Hämeessä. Liikennepaikka sijaitsee ratakilometrillä 13,3 lähellä Kalakosken koulua Jokioisten ja Minkiön asemien välisellä noin kuuden kilometrin mittaisella rataosuudella. Liikennepaikan etäisyys Minkiön asemalta on 5,3 kilometriä ja Jokioisten asemalta 900 metriä.


title: Kirkkotien seisake

text: Alun perin liikennepaikka oli yksi kapearaiteisen Jokioisten rautatien liikennepaikoista. Se avattiin liikenteelle ensimmäisen kerran 25. helmikuuta 1931 ja lakkautettiin 31. toukokuuta 1949. Museorautatie Forssa–Humppila ry otti seisakkeen uudelleen käyttöön 3. kesäkuuta 1973, ja se oli käytössä 2. syyskuuta 1973 saakka. Jokioisten Museorautatie otti liikennepaikan käyttöön vuonna 1978, kun museojunaliikenne käynnistyi toistamiseen.


title: Kirkkotien seisake

text: Jokioisten kirkolle johtavan Kirkkokujan tasoylikäytävän vieressä sijaitsevalla liikennepaikalla on lyhyt henkilölaituri sekä seisakekyltti. Asemarakennusta, ratapihaa tai sivuraiteita ei ole. Museorautatien henkilöjunat pysähtyvät liikennepaikalla tarvittaessa.


title: Kirkkotien seisake

text: Pitempään siellä pysähtyvät ne tilausjunat, joiden matkustajaryhmät ovat menossa Jokioisten kirkkoon tai tulossa sieltä.


title: Rockperry

text: Rockperry Festivaali oli Vaasassa vuosittain järjestetty musiikkifestivaali. Tapahtuma aloitti kesällä 2000 Laihialla, mutta siirrettiin heti seuraavana vuonna Vaasaan, jossa se järjestettiin kaikkiaan kymmenen kertaa. Tapahtumaa järjesti Rockperry Oy.


title: Cahokia

text: Cahokia oli muinainen intiaanien kaupunki nykyisen Saint Louisin kaupungin lähellä Illinoisin osavaltiossa Yhdysvalloissa. Siellä oli temppelikumpuja, jotka muistuttavat Mesoamerikan pyramideja. Siksi uskotaan, että Cahokiaa hallitsi papistoon kytkeytynyt ylimystö, jonka ohjauksessa kummuilla uhrattiin ihmisiä. Cahokia oli myös oman aikakautensa suurimpia metropoleja, ja sen väkiluvun on arveltu olleen vuosina 1050–1150 vähintään 20 000, mahdollisesti jopa 50 000. Kaupungin väestön nopea kasvu kääntyi jyrkkään laskuun 1200-luvun aikana. Todennäköisiä syitä ovat olleet luonnonkatastrofit ja Cahokian metsät tuhonneen arkkitehtuurin lyhytnäköisyys.


title: Cahokia

text: Cahokian muinaiskulttuurista ei ole olemassa kirjallisia tietoja, vaan tiedot perustuvat arkeologisiin tutkimuksiin ja niissä tehtyihin löytöihin. Cahokian nousu alkoi pari vuosisataa maissinviljelyn alkamisen jälkeen.


title: Cahokia

text:
Cahokian ensimmäisen asutuksen uskotaan syntyneen vuoden 650 vaiheilla ja liittyvän myöhäiseen metsämaan perinteeseen. Kumpuja alettiin rakentaa mahdollisesti vuonna 1050, ja niitä rakentanut muinaiskansa tunnetaan historiassa kummunrakentajien nimellä. Yksinomaan Cahokian alueelle rakennettiin yli sata kumpua, jotka kohosivat tasaisesta maastosta monumentaalisina maamerkkeinä kunnioituksena maailmankaikkeutta kohtaan.
Mississippin kulttuuriin liittyvä Cahokia oli alueen tärkein uskonnollin keskus. Talot oli rakennettu riviin suuren torin ympärille, ja kaupungin laidoilla levisi laajoja peltoalueita ja kyliä. Cahokian ylhäisön ylelliset asunnot olivat kaupungin seremoniakeskusta ympäröivillä kukkuloilla ja työväestön vaatimattomat asunnot puolestaan kauempana keskustasta. Laitakaupunki oli joka suuntaan leviävä rakennusten, kumpujen ja pienten torien muodostama kokonaisuus. Cahokian länsirajalta erkani haja-asutus, joka kumpuineen ylsi nykyisen St. Louisin itäosiin.


title: Cahokia

text: Pitääkseen kaupungin nopeasti kasvavan väestön kurissa Cahokian eliitti kehitti luokkajaon, jossa ylimpään arvoasteikkoon kuuluvat ylimykset hallitsivat alempia luokkia, huolehtivat kaupungin hallinnosta, valvoivat viljelyksiä ja kokosivat työvoimaa rakennushankkeisiin. Cahokian kummunrakentajien pääarkkitehti halusi jättää tunnusomaisen merkkinsä jälkipolville ja rakennutti osan kummuista pyramidin tavoin muotoilluiksi neliöpohjaisiksi, monitasoisiksi rakennelmiksi. Malli on tuttu muinaisesta Egyptistä. Merkillepantavaa on myös, että monet Cahokian tunnusomaisista piirteistä muistuttavat Meksikon ja Keski-Amerikan vanhan sivilisaation kulttuuria.


title: Cahokia

text: Kaupankäynti ympäristön kansojen kanssa oli vilkasta. Suurilta järviltä kuljetettiin paljon kuparia, joka oli tärkeä tuote. Kissankultana tunnettua muskoriittimineraalia tuotiin Appalakeilta, ja kaivauksissa löytynyt laavakivi on peräisin Kalliovuorilta asti. Monet tutkijat uskovat Kanadan Albertassa sijainneen biisonien teurastuspaikan Head-Smashed-In Buffalo Jumpin olleen eräänlainen liha- ja nahkatuotteiden kauppakeskus, joka oli yhteydessä Cahokian kauppaverkostoon. Pisimmän matkan päästä tulivat kuitenkin merisimpukat ja barrakudan leukaluut, jotka ovat peräisin Meksikonlahdelta. Tämä kertoo kauppaverkoston laajuudesta. Cahokiaan johtikin monia maa- ja vesireittejä. Rahaa tai siihen verrattavaa valuuttaa ei ollut käytössä, mutta lahjoja vaihdettiin puolin ja toisin. Se oli hyödyllinen tapa tukahduttaa jännitteitä ja ylläpitää heimojen välistä rauhaa. Cahokian sisällä anteliaisuus lisäsi arvovaltaa. Lahjalla saatettiin myös ostaa alamaisen uskollisuus.


title: Cahokia

text: Cahokia kasvoi nopeasti Mississippi-, Missouri- ja Illinoisjokien yhtymäkohdan hedelmällisen maaperän ansiosta. Maissinviljelyn uskotaan olleen kaupankäynnin ohella paikallisten asukkaiden pääelinkeino. Muita viljelytuotteita olivat tupakka, ohra, hirssi, kurpitsa, mustakoiso, pihatatar, auringonkukka ja pavut.


title: Cahokia

text: Suurin Cahokian kummuista on "Monks Mound", Munkkien kumpu, jonka pohja on 316 × 241 metriä. Kummun korkeus on 30,5 metriä, ja se on Pohjois-Amerikan suurin tunnettu esihistoriallinen keinotekoinen maakumpu. Munkkien kummun tilavuus on 731 000 kuutiometriä, ja sen rakentaminen vaati ehkä noin kolme miljoonaa miestyötuntia.


title: Cahokia

text: Kaivausten mukaan kummun huipulla oli aikoinaan puinen temppeli tai päällikön palatsi. Kummun eräällä sivulla oli näyttämöksi ja seremoniakeskukseksi laajennettu alataso, jolla papit hengellisissä menoissa raottivat katsojille uskonnollisten salaisuuksiensa verhoa. Kummun lähellä oli puupylväistä koottu kehä, jota kutsutaan nimellä "Woodhenge", koska pylväitten asettelu tuo mieleen muinaisenglantilaisen Stonehengen kiviympyrän. Kaupungin johtajat tai astrologit havainnollistivat väestölle paaluympyrän avulla, miten he saivat yhteyden aurinkoon tai johonkin suureen tuntemattomaan voimaan. Paalut osoittivat kalenterin tavoin auringonnousut kesä- ja talvipäivänseisauksien sekä kevät- ja syyspäiväntasauksien aikaan.


title: Cahokia

text: Munkkien kumpua ja Cahokian ydinkeskustaa ympäröi paaluvarustus, jonka rakentaminen on tapahtunut vähintään neljänä eri aikakautena. 3,6 kilometriä pitkään varustukseen kuului vartiotorneja, jotka on rakennettu kolmeen kertaan uudelleen. Rakennelma oli päällystetty savella tulipalon vaaran varalle. Kuuden metrin korkuinen paalutus on puolustustarkoituksen lisäksi todennäköisesti ollut eliitin ja tavallisen väestön välinen sosiaalinen sulkuportti.


title: Cahokia

text: Cahokiasta on löydetty yli 120 maakumpua, joiden päälle on muinoin rakennettu sekä temppeleitä että ylimystön asuntoja. Maakumpujen alta on kaivettu esiin myös hautoja, joukossa useiden kymmenien nuorten naisten joukkohauta. Lisäksi on löydetty selviä merkkejä keinotekoisista järvistä tai vesialtaista. Kumpujen kätköistä on paljastunut myös taide-esineitä, saviruukkuja, hiilipiirroksia ja "Lintumiehen muistolevy", josta on tullut eräs Munkkien kummun symboleista. Siitä, miksi muinaiset intiaanit kaiversivat kuvia pieniin litteisiin hiekkakiviin, on esitetty monia eri teorioita. Erään version mukaan laatassa oleva kuva olisi ollut kantajansa passi matkalla paikasta toiseen. Siitä oli luettavissa omistajan valta-asema ja arvo.


title: Cahokia

text: Cahokialaisten uskonnosta ei tiedetä paljon. Heidän on kuitenkin todettu palvoneen mesoamerikkalaisia jumalia, joista tärkein oli yltäkylläisen sadon tuoja aurinko. Uskontonsa oli täynnä symbolikaa. Se kuvastuu Cahokiasta ylös kaivetuissa taide-esineissä, joissa esiintyy auringonsäteiden ja lintujen lisäksi myyttisiä olentoja. Cahokialaisten maailmassa uskotaan olleen kaksi suurta vastakkaista voimaa: pimeys ja valo. Valon ylhäältä tuleva maailma oli luotettava ja tasaisen rauhallinen, alhaalta tulevan pimeyden voimien maailma taas epäluotettava ja sekasortoinen. Munkkien kumpu yhdisti nämä maailmat. Se muodosti kosmisen portaikon maanalaisen ja taivaallisen maailman välille ja yhdisti ne maanpäälliseen maailmaan. Cahokialaiset uskoivat kuoleman jälkeiseen elämään. Kunnioitetuimmat kaupungin asukkaat haudattiin hautakumpujen huipulle lahjojen ja arvotavaroiden kera.


title: Cahokia

text: Cahokialaiseen uskontoon kuuluivat ihmisuhrit. Asia paljastui, kun erään hallitsijan haudan alapuolelta löytyneet nuorten naisten luurangot tutkittiin. Oikeuslääketieteelliset tutkimukset osoittivat, ettei yksikään haudan 53 naisesta ollut synnyttänyt. Arkeologien mukaan naiset olivat neitsyitä, jotka oli uhrattu täydentämään kuolleen valtiaan tuonpuoleista elämää.


title: Cahokia

text: Cahokian rikkaaseen kulttuuriin kuului erilaisia vapaa-ajan harrastuksia. Kaupunkilaisten huveihin kuului olennaisesti tanssia, musiikkia ja laulua. Esiin kaivettua suurta kenttää uskotaan hengellisten seremonioiden ja rituaalien ohella käytetyn myös joukkuepelien kenttänä. Myös taitoa vaativat pelit miellyttivät cahokialaisia. Suosituin ja arvostetuin urheilulaji oli "chunkey". Siihen tarvittiin kiekkomainen kivi ja muutama keihäs tai seiväs. Avustajan vierittäessä kiveä pitkin kenttää kaksi kilpailijaa kerrallaan yritti heittää keihäänsä mahdollisimman lähelle sitä paikkaa, johon kivi pysähtyi. Chunkeyn pelaamisen on todettu kuuluneen varhaiseen Mississippin kulttuuriin, ja myöhempinä aikoina peli oli yleinen ajanviete useiden intiaanikansojen keskuudessa läntisiä tasankoja myöten. Siitä oli monia muunnelmia, ja se tunnettiin useilla nimillä.


title: Cahokia

text: Cahokian kasvu hidastui tai pysähtyi jo noin 1200 eaa. Jostain syystä Cahokia hylättiin välillä 1300-1400 jaa. Syiksi on veikattu tulvia, kuivuutta, vieraiden kansojen tunkeutumista, kuivuutta, sotia, maanjäristystä, maaperän eroosiota punkaadon takia, kulkutauteja jne.


title: Cahokia

text: Cahokiassa oli tulvia 1100–1260 ja 1340–1460. Nämä ovat voineet ajaa ihmiset pois alueelta.


title: Cahokia

text:
Kun pieni jääkausi alkoi 1250, tämä vähensi sademäärää ja laski lämpötilaa Cahokian tienoilla. Ehkä kuivuus tai kasvukauden halla oli niin paha, että se tuhosi maissisadosta suuren osan. Yhdessä mahdollisten tulvien kanssa
tämä olisi tappanut ihmmisiä nälkään, ja ajanut jäljelle jääneet mm. biisoneita metsästämään.


title: Cahokia

text: Eräiden tutkijoiden mukaan kummunrakentajat olivat jääneet idästä ja lännestä työntyvien sotaisten intiaanikansojen jalkoihin ja paenneet etelään. Samoilta ajoilta arkeologit ovat löytäneet merkkejä sotien lisääntymisestä koko Mississippin kulttuurin alueelta.


title: Cahokia

text: Mahdollista on myös punataudin ja tuberkuloosin kaltaisten tautien leviäminen Cahokiaan epidemian tavoin. Kaupungin terveydenhoitojärjestelmä tuskin oli kovinkaan kehittynyt.